Kenali Perdana Menteri New Zealand Yang Berjaya Mencuri Perhatian Dunia

Perdana Menteri New Zealand, Jacinda Ardern berjaya menarik perhatian dunia apabila beliau ‘turun padang’ menemui keluarga mangsa tragedi tembakan di Christchurch. Sebelumnya, beliau melakar sejarah sebagai pemimpin pertama membawa bayi perempuannya masuk ke dewan Perhimpunan Bangsa-Bangsa Bersatu (PBB).

I haven't felt fully inspired to feature another #wcw for some time, but I haven't been this impressed with a person in a while. #jacindaardern is the current Prime Minister of #newzealand, since October 2017, and the youngest female elected head of government in the world ever, at 37 years old. She's also proven, after the horrific events of March 15 in #christchurch, that examples of strong, compassionate leadership still exist, vibrantly, in the world. I'm finding it harder and harder to stay optimistic about the future, as it seems every week brings news of another Bolsonaro or Duterte coming into office, but people like Ardern are the world's hope. Her swift, uncommonly sincere response to the attacks and communities affected, her dedication to reminding her country that diversity is strength, and her steel in refusing to name the terrorists involved and focus instead on healing and dialogue prove that New Zealand is in good hands. I won't lie, it makes me jealous. I wish she was ours. She's also just the second woman in the world to give birth as head of government, after #benazirbhutto in #pakistan. And she took her baby to the #unitednations. How cool is that?! Anyway, I could write an essay on this astonishing woman. I'm grateful to exist in a world with people like her!

A post shared by  Andy Zádor (@cibbwinz) on Mar 20, 2019 at 6:03pm PDT

New Zealand Prime Minister Jacinda Ardern has shown what it means to lead in the wake of a tragedy. She will not sit silent. She has pledged to honor the victims with meaningful gun law reform and #nonotoriety for the shooter in the terrorist attack.

A post shared by  Giffords (@giffordscourage) on Mar 19, 2019 at 6:53pm PDT

Ketika persidangan tersebut, Jacinda menerima pujian daripada pemimpin-pemimpin yang menyertai persidangan tersebut. Mereka memberi respon positif dan mengalu-alukan kehadiran Jacinda dan Neve memandangkan tidak ramai pemimpin wanita yang berani melakukan perkara demikian.

Komitmen yang diberikan demi membela rakyatnya membuatkan seluruh warga New Zealand percaya akan kemampuan beliau. Jacinda merupakan pemimpin wanita kedua yang melahirkan bayi dalam tempoh menjawat jawatan sebagai perdana menteri selepas perdana menteri Pakistan, Benazir Bhutto.

Beliau juga merupakan perdana menteri termuda di dunia yang dilantik pada usia 37 tahun. Sebelum menjawat jawatan tersebut, Jacinda terkenal sebagai seorang DJ muzik dan pernah membuat persembahan selama 45 minit pada festival muzik Auckland’s Laneway.

Perjalanan politik beliau bermula ketika menyertai Parti Buruh dan berjaya memegang tampuk kepimpinan seterusnya bekerja keras bersama pasukannya sehingga berjaya memegang tampuk pemerintahan tertinggi negara Kiwi.

There's still time to come join record store day festivities at Real Groovy! Thankfully, you'll miss my attempt at being a DJ

A post shared by  Jacinda Ardern (@jacindaardern) on Apr 19, 2013 at 6:28pm PDT

Beliau berjaya menambat hati rakyat di negara tersebut dengan caranya tersendiri iaitu sering menemui rakyat dan berusaha sehabis baik untuk mengotakan janjinya kepada rakyat. Terbuktilah bahawa rakyat New Zealand tidak memandang latar belakang pekerjaan pemimpin, tetapi memilih pemimpin yang benar-benar menjalankan amanat rakyat.

Insiden tembakan yang berlaku di New Zealand minggu lalu mencalarkan imej New Zealand sebagai salah sebuah negara paling aman di dunia. Namun Jacinda tenang mengawal situasi yang berlaku di negaranya dan mengambil tindakan secepat mungkin bagi mengawal keselamatan negaranya.

Terbaru, sebagai langkah berjaga-jaga Jacinda mengharamkan penggunaan senjata semi-automatik dengan gred tentera di kalangan penduduk New Zealand supaya tragedi berdarah di Christchurch tidak akan berulang lagi.

LIVE: New Zealand broadcasts Friday call to prayer in solidarity with Muslims, followed by nationwide two-minute silence in memory of 50 Muslims who were killed in the Christchurch mosque massacre. https://t.co/pDC60Dck34

— Al Jazeera News (@AJENews) March 22, 2019

JUST IN: On Friday, New Zealand will observe two minutes of silence from 1.32pm. The Muslim call to prayer will be played on national broadcasters from 1.30pm.

“People are encouraged to take part in the two minutes silence from wherever they are in the world”. pic.twitter.com/Xlq5CWP6QZ

— Sumisha Naidu (@sumishanaidu) March 21, 2019

Tengah hari ini juga, azan turut akan berkumandang di stesyen television New Zealand bagi menghormati mangsa yang terkorban ketika insiden tembakan rambang minggu lalu. Pujian harus diberikan buat Jacinda yang memberitahu dunia bahawa rakyat New Zealand mengeji tindakan terrorism dan sentiasa bersatu walau badai melanda.


Kenali ‘Pok Pie’, Pembuat Wau Tradisional Di Kota Bharu, Kelantan

Mulai berminat menghasilkan wau secara tradisional sejak dari usia muda sememangnya membuatkan Shafie Bin Jusoh atau lebih mesra dengan nama Pok Pie dikenali ramai sebagai antara pembuat wau yang disegani.

Minat beliau untuk menghasilkan wau apabila melihatkan permainan tradisional ini mempunyai seni yang tersendiri di setiap penghasilan wau.

Selain itu, Pok Pie juga terkenal dalam melatih anak-anak muda yang berminat dalam penghasilan seni halus ini. Takziah diucapkan buat keluarga Pok Pie diatas pemergian beliau pada tahun 2018. Anda boleh tonton video ini untuk mengetahui lebih lanjut mengenai proses penghasilan wau oleh pembuat wau legenda ini.

Kenali juga Tuan Guru Aziz yang merupakan pembela seni silat di Kampung Umbai, Melaka.

Tuan Guru Aziz, Pembela Seni Silat Yang Kian Dilupakan Oleh Masyarakat

UNESCO Iktiraf Silat Warisan Budaya Hak Milik Malaysia


Kenali Produksi Di Sebalik Iklan Raya TNB Yang ‘Awesome’ Ini

Pasti ramai dah tonton iklan raya terbaru Tenaga National Berhad (TNB) tahun ini kan? Alah, iklan yang Aida mahu pulang berhari raya tetapi penuh dengan dugaan tu. Kalau tak lihat lagi, bolehlah tengok di bawah ini.

Ramai berpendapat iklan TNB ini adalah yang paling win di antara video-video raya yang keluar tahun ini. Memang lain macam hebat iklannya. Iklan keluaran TNB sempena Tahun Baru Cina juga sangat awesome. Jadi kami pun terfikir, siapalah team di sebalik karya-karya hebat ini?

Setelah membuat kajian, team di sebalik iklan-iklan hebat ini adalah Reservoir Production (RP). Mengikut informasi yang terdapat pada laman Facebook mereka, RP ditubuhkan pada tahun 2004 dan sudah berpuluh iklan dihasilkan untuk syarikat-syarikat terkemuka di Malaysia.

RP ditubuhkan oleh Chow Chun Son dan Ryan Khoo dan bersama mereka, beberapa orang direktor hebat antaranya Quek Shio Chan, Ismail Kamarul, Philip Rom dan ramai lagi. Setiap mereka mempunyai kelebihan tersendiri dan nyata menghasilkan iklan-iklan setanding produksi luar negara. Di bawah ini adalah beberapa iklan yang pernah mereka hasilkan sebelum ini.

Bukan hanya iklan, mereka juga hasilkan short film yang hebat yang anda boleh tonton di sini. Karya RP turut menang banyak kategori di Kancil Award 2017 baru-baru ini.

Apa pun, keep up the good work team RP. Karya-karya anda sentiasa menghiburkan rakyat Malaysia setiap kali musim perayaan berkunjung tiba. Berikan mereka support dengan like page Facebook mereka di sini. Go RP!


Kenali Rudy, Budak 9 Tahun Yang Memilih Untuk Memeluk Islam Pada Usia 9 Tahun

Bergelar saudara baharu dalam Islam atau mualaf di usia terlalu muda bukanlah satu perkara yang mudah untuk ditempuhi, lebih-lebih lagi jika masih berlindung di bawah jagaan daripada ahli keluarga yang pastinya bukan beragama Islam. Namun, pernah atau tidak, anda mendengar kisah adik Rudy atau nama Islamnya, Muhammad Muzammil yang memeluk Islam pada seawal usia 9 tahun?

Disebalik namanya, ada kisah inspirasi yang menggerakkan hati Rudy untuk memeluk Islam. Khabarnya, kanak-kanak kecil itu mula jatuh cinta kepada Islam selepas terlibat secara sukarelawan bersama ibunya, Claire Taylor dalam usaha membantu kerja amal memberikan sumbangan makanan kepada golongan gelandangan atau ‘Homeless Feed’ setiap hari minggu di United Kingdom.

Menurut perkongsian bebenang (thread) milik pengguna Twitter @BirdsOfJannah, kerja amal tersebut turut dibantu oleh salah seorang sukarelawan Islam bernama Muhammad Bilal. Difahamkan, Muhammad Bilal yang telah mengislamkan serta membimbing Rudy dalam mengucapkan dua kalimah Syahadah.

“Saudara kecil saya sudah bersedia untuk menjadi seorang Muslim, berpuasa dan solat, Ma Shaa Allah.”

“Jadi, kami berdua kemudiannya meminta keizinan daripada ibu Rudy terlebih dahulu sebelum mengislamkan Rudy.”

“Alhamdulillah, walaupun berlainan agama (Atheist, tidak percaya wujudnya Tuhan) namun ibunya masih menyokong sambil berlinangan air mata terharu dengan keputusan anaknya itu dan berkata “Saya akan terima apa sahaja keputusan Rudy dan kasih sayang saya terhadap dia sememangnya tidak akan pernah padam sampai bila-bila,” ujar Muhammad Bilal menerusi perkongsian di Instagram beliau.

Momen indah sewaktu Rudy memeluk Islam pada ketika itu sempat dirakamkan oleh Muhammad Bilal dan diabadikan menerusi perkongsian video di Instagram milik beliau.

A post shared by Muhammad Bilal (@qaribilal786)

Muhammad Bilal berkata bahawa Rudy merupakan mualaf termuda yang pernah dibimbing untuk mengucapkan Syahadah dan nama Muhammad Muzammil telah dipilih sendiri oleh Rudy sebagai nama Islamnya.

Nama indah Muhammad juga dipilih atas dasar memperingati nama indah Nabi Muhammad s.a.w. serta menyanjungi maksudnya yakni ‘yang terpuji, di rahmati’.

Berharap kisah adik Rudy atau Muhammad Muzammil ini memberikan inspirasi kepada kita semua bahawa Islam itu agama yang indah. Semoga adik Rudy terus istiqamah mencintai serta mendalami ilmu agama Islam.

Sementara itu baca lagi perkongsian daripada kami mengenai beberapa kisah mualaf di luar negara menerusi klik pada pautan di bawah.

Seorang Nenek Dari Amerika Syarikat Masuk Islam Setelah Menonton ‘Sinetron’

Peluk Islam Selepas Main ‘Game Online’, Wanita Australia Mahu Kahwini Lelaki Dari Malaysia

Krisis COVID-19 Buka Hati Bintang MMA Untuk Peluk Islam


Kenali Sarah Gilbert, Pembuat Vaksin AstraZeneca Yang Menolak Untung Jutaan Dolar

Sejak wabak COVID-19 menyerang dunia awal tahun lalu, masalah utama yang sering dibincangkan oleh para doktor dan ilmuwan terkemuka adalah bagaimana kita mahu keluar dari situasi ini? Dan adakah vaksin mampu disiapkan dengan kadar yang cepat?

Dan pada pertengahan tahun lalu pula, para saintis dari institusi akademik dan syarikat farmaseutikal telah berlumba-lumba mengkaji dan mencari bahan terbaik untuk membuatkan dunia kembali ‘kebal’ dari wabak COVID-19. Salah seorang daripada saintis tersebut yang kini menjadi tumpuan dunia adalah Profesor Sarah Gilbert.

Sebelum ini, nama Sarah Gilbert tidaklah sering didengar seperti para ilmuwan yang lain. Namun selepas videonya yang mendapat tepukan gemuruh di acara Wimbledon 2021 semasa perlawanan di antara Novak Djokovic menentang Jack Draper, perhatian mula diberi kepada beliau.

Beliau berasal dari Northamptonshire, England dan dilahirkan di bandar yang sama pada bulan April 1962. Dia salah seorang ahli vaksin di Institut Jenner & Nuffield Department of Clinical Medicine, University of Oxford. Dalam pengembangan vaksin korona, dia adalah salah satu penggubal vaksin COVID-19 dari Oxford dan AstraZeneca.

Sarah memiliki ijazah sarjana muda dalam bidang sains biologi dari University of East Anglia. Dia kemudiannya melanjutkan pelajaran dalam program kedoktoran jurusan genetik dan biokimia di University of Hull. Sebelum mencipta vaksin coronavirus, Sarah dikatakan terlibat juga dalam pengembangan beberapa jenis vaksin termasuk vaksin Ebola.

Semasa dalam proses kajian untuk mengembangkan vaksin, dia mendapat laporan bahawa terdapat empat orang dengan radang paru-paru di China pada Malam Tahun Baru 2020. Tidak lama selepas itu, dia mula mengembangkan vaksin setelah menerima barisan patogen virus baru yang dikenali sebagai COVID-19.

Setelah bertungkus lumus dengan masa dan beribu kajian, vaksin Oxford-AstraZeneca COVID-19 berjaya mendapat kelulusan Kumpulan Vaksin Oxford pada 30 Disember 2020. Setelah itu, mereka juga berjaya mendapat kelulusan daripada Pertubuhan Kesihatan Sedunia (WHO) untuk digunakan di seluruh dunia.

Apa yang menariknya, walaupun dunia berada dalam keadaan terdesak dan negara-negara mewah bersedia untuk membayar jutaan dolar bagi membeli paten vaksin COVID-19. Tetapi bagi Sarah, itu bukanlah caranya untuk menjadi kaya.

Dia dikatakan tidak mengambil hak paten untuk vaksin AstraZenecca. Ini bagi memberi ruang kepada orang ramai untuk menggunakannya bagi melawan wabak COVID-19.

“Saya tidak mahu mengambil hak paten sepenuhnya, jadi kita dapat berkongsi harta intelek. Sesiapa sahaja boleh membuat vaksin sendiri untuk mengatasi wabak ini,” katanya seperti dilaporkan Reuters.

Kini AstraZeneca sudah sampai di beberapa negara, termasuk Malaysia. Menurut laporan Lancet, keberkesanan AstraZeneca mencapai 70% berdasarkan analisis sementara hasil percubaan klinikal fasa tiga di dua negara, iaitu Brazil dan UK. Telah diketahui bahawa standard keberkesanan minimum untuk vaksin COVID-19 adalah 50%.

Kebaikan Sarah kini membuahkan hasil yang manis dan meletakkan harapan kepada dunia bahawa kita sebenarnya boleh bekerjasama untuk ke masa hadapan yang lebih baik.

Kejayaan Sarah telah melayakkan beliau mendapat gelaran bangsawan dari Kerajaan Inggeris. Beliau telah dianugerahkan dengan pingat Dame Commander of the Most Excellent Order of the British Empire (DBE). Selain itu, dia juga berjaya mendapat Anugerah Puteri Asturias untuk kategori penyelidikan ilmiah.

EU bidas dakwaan penerima suntikan AstraZeneca di Malaysia tidak dibenarkan masuk Eropah. Klik pautan di bawah untuk membaca.

EU Bidas Dakwaan Penerima Suntikan AstraZeneca Di Malaysia Tidak Dibenarkan Masuk Eropah

Vaksin AstraZeneca Yang Diberi Kepada Malaysia Didakwa Tidak Diiktiraf Oleh EU ‘Vaccine Passport’


Kenali Sean Wotherspoon, Pereka Sneakers Nike Paling Hype Untuk 2018

Hujung minggu ini akan menyaksikan pelancaran sepasang sneakers yang boleh dikatakan paling “hype” bagi tahun 2018. Sneakers ini sebenarnya telah ditunggu-tunggu sejak bulan Mac 2017 lagi, apabila rekaan Air Max 1/97 VF SW ini telah memenangi pertandingan ‘Vote Forward’ yang dianjurkan oleh Nike.

Tambah “hype” lagi, sneakers ini akan memasuki pasaran Malaysia melalui kedai-kedai seperti Hundred%, Sole What dan JD Sports Malaysia. Namun tidak semudah itu untuk anda mendapatkan sneakers ini kerana kesemua kedai-kedai ini akan mengadakan sistem ‘raffle’ atau undian, dan hanya mereka yang terpilih melalui sistem ini sahaja akan dibenarkan membeli sepasang sneakers yang berharga RM629.00 ini.

Nike Air Max 1/97 VF SW bermaksud Nike Air Max hybrid Air Max 1 dan Air Max 97 (1/97), VF bermaksud Vote Forward manakala SW bermaksud Sean Wotherspoon. Sean Wotherspoon adalah pemenang bagi pertandingan Vote Forward ini dan sebagai hadiahnya sneakers rekaan beliau akan direalisasikan oleh Nike. Siapa dia Sean Wotherspoon ini? Mari kita kenali beliau dengan lebih dekat lagi.

LIVE at the flea! …a couple hours ago…TONS of 🔥 come-ups today!

A post shared by  Sean Wotherspoon (@sean_wotherspoon) on Mar 11, 2018 at 2:10pm PDT

Sean Wotherspoon adalah seorang pemuda berusia 28 tahun dan berasal dari Richmond, Virginia, Amerika Syarikat. (Fun fact : Bulan Mac ialah bulan kelahiran beliau, sama seperti bulan kelahiran Nike Air Max) Beliau merupakan seorang yang sangat meminati barangan vintaj terutamanya pakaian dan sneakers. Beliau mula meminati sneakers sejak berusia 10 tahun dan mula mengumpul barangan vintage sejak berusia 15 tahun lagi.

Atas minat yang mendalam terhadap barangan vintage, streetwear dan sneakers, pada tahun 2013 Sean dan dua orang rakan baiknya iaitu Chris Russow dan Luke Fracher telah membuka sebuah kedai bernama ‘Round Two’ di Richmond, Virginia.

Kedai ini menjalankan perniagaan jenis ‘Buy, Sell, Trade’ di mana orang ramai boleh pergi ke Round Two untuk membeli barangan, menjual barangan kepada Round Two atau pun menukar barangan mereka dengan apa-apa barangan yang ada di dalam kedai Round Two. Sambutan terhadap Round Two adalah sangat menggalakkan di mana orang ramai akan beratur panjang untuk memasuki Round Two setiap hari untuk memasuki kedai tersebut.

Sean, Chris dan Luke kemudiannya bekerjasama dengan rakan baik mereka iaitu Graham Ohmer untuk menerbitkan rancangan Youtube mereka sendiri bertajuk ‘The Show by Round Two’. Rancangan yang kini memasuki musim ke empat ini mendapat sambutan yang baik daripada peminat streetwear dari seluruh dunia dan mendapat ratusan ribu views setiap kali ia dimuat naik.

Nama Sean Wotherspoon mula menarik minat penggemar streetwear dan sneakers pada tahun 2015 apabila beliau melakukan satu aksi yang luar biasa apabila beliau telah mencelup sepasang Nike Air Jordan 5 x Supreme berwarna putih milik beliau yang baru dikeluarkan ketika itu ke dalam tin cat berwarna merah. Aksi itu mendapat pelbagai reaksi positif dan negatif dari seluruh dunia.

Tidak lama selepas itu, Sean sekali lagi melakukan aksi luar biasa apabila memotong bahagian ‘upper’ kasut adidas Yeezy Boost 350 “Moon Rock” dan “Turtle Dove” dan kemudiannya menggunting material itu kepada bahagian-bahagian kecil dan dilekatkan pada topi-topi pelbagai warna sebelum diedarkan kepada pelanggan Round Two. Aksi ini juga telah memperkenalkan jenama Round Two kepada penggemar streetwear dan sneakers dengan lebih luas lagi.

Atas sambutan yang sangat menggalakkan ini, pada tahun 2015 Sean, Chris dan Luke kemudiannya telah membuka Round Two yang kedua di Los Angeles, Amerika Syarikat. Ia terletak di Melrose Avenue iaitu kawasan membeli-belah terkenal di Los Angeles. Yang menariknya, mereka turut membuka dua lagi kedai berhampiran dengan Round Two Los Angeles yang diberi nama ‘Vintage by Round Two’ (khusus untuk barangan vintage) serta ‘The Gallery by Round Two’ (galeri barangan streetwear yang paling hype. Kunjungan atas ‘appointment-basis’ sahaja).

Seperti biasa, barisan yang panjang dapat dilihat apabila orang ramai beratur untuk memasuki Round Two setiap hari. Round Two juga telah melebarkan sayap mereka ke Eropah apabila telah membuka ‘Pop Up Shop’ (kedai sementara) mereka di London dan Paris pada minggu ‘Fashion Week’. ‘Pop Up Shop’ Round Two ini mendapat sambutan yang sangat hebat dari penggemar streetwear eropah malah telah dikunjungi oleh pereka Off-White iaitu Virgil Abloh.

Tahun 2017 juga menyaksikan Sean, Chris dan Luke terus membesarkan empayar mereka dengan pembukaan satu lagi Round Two iaitu di New York. Menariknya, logo bagi Round Two New York telah dihasilkan oleh artis dan pelukis grafiti terkenal iaitu Stash. Hasil kerja Stash (yang terkenal dengan warna biru) ini dapat dilihat pada dinding kaca di hadapan Round Two New York.

Oleh kerana minat yang sangat mendalam pada budaya streetwear dan seakers, pada 2017 juga, Sean Wotherspoon telah dijemput oleh Nike ke ibu pejabat mereka di Beaverton, Oregon. Di sana, Nike telah mengumpulkan dua belas personaliti termasuk Sean Wotherspoon yang digelar Revolutionairs dan mereka diminta untuk mengilhamkan sneakers Nike Air Max impian mereka dengan memasukkan unsur pilihan mereka sendiri.

Sean kemudiannya pulang dan mula mengumpulkan idea untuk rekaan sneakersnya itu dan kemudian telah mengadakan satu sessi ‘brainstorming’ bersama rakan-rakannya baiknya.

Sebagai peminat barangan vintage, Sean telah memilih corduroy sebagai material untuk sneakers rekaannya itu. Apabila selesai, rekaaan Sean serta personaliti yang lain telah dipamerkan dalam laman web Nike untuk diundi dan apabila undian ditutup, hasil rekaan Sean Wotherspoon telah mendapat undian tertinggi dan sebagai hadiahnya, sneakers rekaan beliau akan direalisasikan oleh Nike untuk dikeluarkan dan dijual pada Air Max Day 2018.

Pada bulan November 2017, Nike telah membuat sedikit kejutan dengan mengeluarkan sejumlah kecil kasut Air Max 1/97 rekaan Sean Wotherspoon yang dipanggil “early pairs” untuk dijual di sebuah kedai bernama Need Supply Co di tempat tinggal Sean Wotherspoon iaitu di Richmond, Virginia.

Hampir 500 orang telah beratur sejak malam sebelumnya untuk mendapatkan sneakers ini. Apabila proses jualan bermula, keadaan menjadi kecoh apabila ada antara orang ramai yang beratur telah bertindak agresif dan tolak-menolak sesama mereka.

Malah pergaduhan kecil turut tercetus sehingga Sean Wotherspoon sendiri telah keluar untuk menasihati mereka agar berkelakuan sopan. Keadaan terus menjadi tidak terkawal sehingga memaksa pihak polis Virginia membatalkan acara ini. Kecewa dengan kejadian ini, Sean Wotherspoon kemudiannya telah membuat kejutan dengan meletakkan sneakersnya di tempat-tempat “random” di sekitar Richmond untuk dijumpai oleh mereka yang bertuah.

Sean Wotherspoon turut mengumumkan bahawa sneakers beliau akan diiringi dengan pelbagai aksesori menarik seperti t-shirt, jacket, topi, beg dan yang paling menarik sneakers ini dalam size bayi!

Corduroy for the whole family! Thank you for everything @nikesportswear these are going to be some crazy memories for Nash! ❤🌊 check it out on Nike.com @nikelosangeles #teamnike

A post shared by  Sean Wotherspoon (@sean_wotherspoon) on Mar 23, 2018 at 9:41am PDT

When @nikesportswear says you have full creative control, but you still just want a plain shirt! Of course I had to hit it with the puffy print swoosh logos, heavier cotton, and multiple wash cycles! SAMPLE TAGS still attached! I can’t wait to see everyone putting the 🔥 fits together in March! ✌🏼🌊 @nike @nikelosangeles

A post shared by  Sean Wotherspoon (@sean_wotherspoon) on Dec 19, 2017 at 4:08pm PST

Oleh kerana sneakers rekaan Sean Wotherspoon ini telah diperkenalkan sejak bulan Mac 2017 lagi, hype terhadap sneakers ini adalah sangat tinggi. “Early pairs”sneakers ini dijual semula oleh “resellers” sehingga mencecah RM2000 di laman web ebay. Jadi tidak hairanlah jika sambutan terhadap sneakers ini juga hangat di Malaysia, apatah lagi dengan peluang untuk membelinya secara ‘retail’ (harga kedai) dari Hundred%, Sole What dan JD Sports.

Kepada semua peminat sneakers yang akan mencuba untuk membeli sneakers ini, diharapkan agar menjaga kelakuan serta bertenang menerima keputusan raffle yang akan dikeluarkan nanti. Kita tidak mahu melihat insiden pergaduhan yang tular semasa pelancaran sneakers adidas NMD Hu Trail Pharrell Williams di KLCC tempohari berlaku lagi. Semoga berjaya!

P/S: Ketika anda membaca artikel ini, kasut ini sudah pun berada di tangan sneakerhead bertuah. Adakah anda antara yang bertuah?


Kenali Seni Bela Diri ‘Jiu-Jitsu’ Dan Siapa Yang Patut Mempelajarinya

Jiu-Jitsu (juga dieja jujitsu atau jujutsu) merupakan sebahagian daripada seni bela diri berasal dari Jepun, namun mula dipopularkan adalah di Brazil. Pada secara dasarnya, Jiu-Jitsu melibatkan teknik menuas, mengilas dan menekan lawan ke tanah.

Sedikit berbeza daripada kebanyakkan seni bela diri yang lain, pergerakkan Jiu-Jitsu kurang melibatkan pukulan, sebaliknya adalah pergerakkan menggunci lawan dengan mencekik sehingga lumpuh.

Terdapat banyak versi yang menuntut teknik Jiu-Jitsu, ada yang mengatakan ianya sudah wujud sejak zaman purba, dan ada berpendapat ia sebenarnya adalah teknik bertarung yang digunakan samurai sejak zaman dahulu lagi.

Namun apa pun, Jiu-Jitsu merupakan pecahan daripada seni bela diri Jepun iaitu Kodokan Judo dan kemudiannya diperkembangkan. Menurut sejarah, Pencipta seni bela diri ini yang bernama Kano Jigoro pernah menghantar 5 muridnya ke seluruh dunia untuk memperkenalkan seni bela diri tersebut.

Dan salah seorang daripadanya adalah Mitsuyo Maeda yang datang ke Brazil pada tahun 1914. Semasa di Brazil, seorang pemuda bernama Carlos Gracie tertarik dengan seni bela diri ini kemudian meminta Mitsyo Maeda mengajar dan mengambilnya sebagai murid.

Sebagai orang yang satu-satunya membawa Judo di Brazil, Carlos Gracie kemudiannya mengajarkan teknik tersebut kepada adik bongsunya yang bernama Helio Gracie. Namun, meskipun dapat menguasi tenik Judo dengan baik, Helio Gracie berhadapan satu masalah iaitu tubuhnya kecil.

Ia menyukarkan Helio untuk menumaskan lawan yang  bersaiz lebih besar daripadanya. Ini kerana teknik yang dipraktikalkan Judo memerlukan kekuatan yang kuat untuk menumpaskan musuh. Maka di sinilah punca wujudnya Jiu-Jitsu.

Helio akhirnya membuat beberapa perubahan dan menambah baik lagi teknik yang tersebut sehinggalah lahirnya apa yang disebut sebagai Brazilian Jiu-Jitsu atau Gracie Jiu Jitsu. Hasil daripada modifikasi tersebut, ia berjaya membuatkan ramai orang tertarik sampaikan dua beradik ini mula terkenal di Brazil.

Bukan itu sahaja, malah mereka mula berani mencabar beberapa jaguh-jaguh dari seni bela diri yang lain dalam satu pertarungan rasmi. Salah satunya adalah pertarungan bersama pengiat seni bela diri Judo dari Jepun pada tahun 1951.

Selepas itu, ramai petarung dari seni bela diri lain datang mencabar adik-beradik  Gracie, dan semuanya berjaya ditewaskan dengan mudah. Sebelum tersebarnya Jiu-Jitsu seperti yang dilihat pada hari ini, teknik ini pertama kali diajarkan secara rasmi hanyalah pada anak dan cucunya sahaja. Ketika itu, keluarga Gracie amat di segani di Brazil.

Jiu-Jitsu hari ini merupakan salah satu seni bela diri yang popular di dunia, ia mula diperkembangkan ke persada antarabangsa. Bahkan, di dalam pertandigan Ultimate Fighting Championship (UFC), semua perserta diwajibkan untuk menguasi teknik ini.

Baca: Rupanya Inilah Ninja Terakhir Jepun Dan Beliau Seorang Jurutera

Walaupun teknik Jiu-Jitsu dilihat sederhana dan bersahaja, namun terbukti Jiu-Jitsu sangat merbahaya hingga boleh mematahkan tulang lawan dengan mudah termasuk membunuhnya. Lebih bahaya, teknik Jiu-Jitsu ini sangat praktikal dan boleh dikuasai oleh sesiapa sahaja meskipun bertubuh kecil.

Tenik bertarung yang lebih kepada ground fight seperti ini sangat praktikal dipelajari oleh sesiapa terutama kaum wanita atau mangsa buli atau juga mereka yang takut terlibat dalam sesuatu pergaduhan.

Menurut Helio sendiri, dalam situasi sebenarnya pergaduhan di jalanana (street fight), ia terbahagi ke pada tiga keadaan iaitu pukul, bergelut dan pertarungan di lantai. Salah satu teknik dalam Jiu-Jitsu memang diciptakan untuk berhadapan dengan situasi sebegini, ia adalah satu kemudahan bagi mereka yang tidak memiliki pukulan yang kuat atau daya tindak balas yang cepat.

Senang kata, jika anda merasakan tidak mempunyai daya tindak balas yang cepat atau tidak mempunyai kekuatan memukul, mempelajari Jiu-Jitsu sangat praktikal digunakan bila berhadapan musuh secara ‘satu lawan satu’, tetapi tidak lebih daripada itu.

Baca juga: Untuk Apa Saya Belajar Seni Bela Diri Jika Boleh Gunakan Pistol


Kenali Sidney Reilly, Perisik Dunia Nyata Yang Menjadi Rujukan Penulis Novel James Bond

Siapa sahaja tidak kagum apabila melihat aksi kelincahan karakter agen risikan rahsia, James Bond yang pernah dimainkan oleh beberapa pelakon terkenal Hollywood iaitu Sean Connery, Timothy Dalton dan Daniel Craig.

Namun siapa sangka, sebenarnya karakter ini diinspirasikan daripada kisah benar seorang perisik handalan Rusia bernama Sidney Reilly.

Sidney Reilly dilahirkan pada 24 Mac 1874 di Odessa, Ukraine. Dia dibesarkan oleh keluarga bangsawan Yahudi-Rusia. Menurut sumber, nama Sidney Reilly hanyalah nama samaran dan Sigmund Rosenblum merupakan namanya yang sebenar.

Dia kemudiannya melanjutkan pengajian dalam bidang kimia di sebuah universiti di Vienna, Austria sekitar tahun 1890 hingga 1893. Selepas menamatkan pengajiannya, dia mengembara pula ke Brazil dan di sana dia telah berkenalan rapat dengan seorang askar British.

Disebabkan perhubungan mereka mulai rapat, askar British berkenaan mencadangkan Sidney untuk terlibat sama menjadi sebahagian daripada kumpulan agen perisikan rahsia MI6 yang dikendalikan oleh syarikat Secret Intelligence Service (SIS) di London.

Difahamkan, sebelum dia ke London, dia bergiat aktif dalam melakukan rompakan di Paris, Perancis. Apabila wang simpanan curi sudah cukup, dia kemudiannya membeli tiket penerbangan ke London dan memulakan kerjaya baharunya di sana pada tahun 1986.

Setiba di sana, Sidney telah disuruh oleh SIS untuk meracuni minuman yang diminum oleh jutawan bernama Hugh Thomas di sebuah hotel di London. Liciknya, kegiatan jenayah yang dilakukan Sidney itu tidak dapat dikesan oleh mana-mana pihak dan kematian Hugh diklasifikasikan meninggal dunia gara-gara penyakit.

Khabarnya, kegiatan Sidney ini sememangnya dirancang rapi oleh seorang doktor bernama T.W.Andrew di mana doktor berkenaan sengaja membuat laporan palsu dan tiada melakukan sebarang operasi bedah siasat ke atas mayat Hugh Thomas sehinggalah dia dikebumikan.

Namun disebabkan tidak sanggup melihat isteri Hugh hidup sebagai ‘janda muda’, Sidney kemudiannya mengambil keputusan untuk berkahwin dengan Margeret Thomas pada tahun 1899 sekaligus mendapat harta mewah peninggalan Hugh Thomas.

Walaupun sudah menjadi kaya-raya, namun nampak gayanya sikap tamak haloba Sidney semakin ghairah. Mana tidaknya, demi kekayaan, dia sanggup menjadi agen perisikan rahsia bagi tiga buah negara iaitu England (1899) dan perisikan untuk perang Jepun-Rusia secara serentak pada 1904 hingga 1905.

Pada tahun 1899, Sidney dihantar oleh Kerajaan British untuk mengumpul data mengenai simpanan minyak petrol di Caucasus, Rusia. Prestasi risikan Sidney dikatakan sangat cemerlang selepas berjaya mencuri beberapa maklumat berharga untuk Kerajaan British. Disebabkan itu, Reilly telah dinaikkan pangkat sebagai Perkhidmatan Perisikan Tentera Laut British.

Pada tahun 1917, Sidney bersama agen risikan yang lain sekali lagi dihantar oleh British ke Rusia untuk menjalankan rancangan serangan hendap untuk membunuh pemimpin-pemimpin yang mengetuai parti demokratik Bolshevik. Dipercayai, rancangan diketuai oleh ‘orang dalam’ parti Bolshevik iaitu Eduard Berzin yang bersepakat untuk membayar 1.2 juta Ruble Rusia kepada British.

Sebenarnya, Berzin tidak berniat langsung untuk membunuh pemimpin Bolshevik. Beliau bertindak sedemikian hanya untuk memerangkap Sidney serta agen-agen risikan yang lain selepas mengetahui kegiatan kotor Sidney yang membocorkan maklumat sulit Rusia kepada British.

Rancangan Sidney itu nampaknya gagal dan ramai agen risikan yang lain telah dibunuh oleh tentera Uni Soviet (Rusia). Namun, Sidney masih terselamat dan bersembunyi di wilayah selatan Rusia di mana ia merupakan penempatan Whites Army (anti-Bolsheviks) selama beberapa bulan pada tahun 1918.

Beberapa tahun kemudian, Whites Army kalah di medan perang dan Bolsheviks berjaya mengesan keberadaan Sidney. Pada September 1925, Sidney dipenjarakan di Lubianka. Semasa dibicarakan, Sidney tidak dapat menjelaskan apa alasan yang sebenarnya tujuan dia menceroboh Rusia.

Tanpa tunggu masa, Sidney Reilly akhirnya dihukum bunuh oleh tentera Uni Soviet di sebuah hutan di Moscow pada November 1925. Begitulah kisah Sidney yang difahamkan dijadikan sebagai rujukan bagi penulis novel James Bond, Ian Felming untuk mencipta karakter James Bond dalam karyanya.

Baca lagi artikel lain menerusi klik pada pautan di bawah.

Agensi Perisikan Amerika Syarikat Dakwa China Bohong Jumlah Sebenar Pesakit Kes COVID-19

Bekas Ketua Pengarah Perisikan Pertahanan Dan Dua Pegawai Kanan ATM Didakwa Terima Rasuah

Bekas Ketua Perisikan Malaysia Dituduh Guna RM50.4 Juta Dana Kerajaan Beli Jam Tangan Mewah


5 Tempat Makan Dengan Set Tengahari Bawah RM15 Sekitar Kuala Lumpur

Setelah penat bekerja, perut lapar, dan “kringgg!” masa makan tengahari pun dah tiba. Mahu makan di kafe pejabat sudah muak, jadi caranya adalah dengan keluar makan di tempat-tempat yang menarik. Mahu makan di mana ye? Mari, kami tunjukkan anda 7 tempat menarik dengan harga bawah RM15.

Pada RM8.50, tempat ini bukan tempat makan tengahari biasa. Dengan rekaan cafe yang funky mereka menawarkan set makan tengahari yang biasanya melibatkan satu menu utama (menu tempatan seperti nasi, rendang dan lontong), air sirap dan pencuci mulut. Menu makanan berubah setiap hari, jadi anda akan makan makanan berbeza setiap kali singgah di sini. Jangan terperanjat, berikut adalah contoh set yang ditawarkan pada harga hanya RM8.50!

Set di atas mempunyai nasi hujan panas , ayam masak kurma , acar rampai , kek lobak dan sirap pandan berais.

Alamat: D-G-02, Jalan SS6/20A, Kelana Jaya, 47301 Petaling Jaya
Instagram: Kedai Sebelah

Fat Spoon Cafe kaya dengan menu moden fusion, nyonya dan menu tradisi tempatan. Terdapat pelbagai set makanan tengahari di sini, iaitu dari nasi goreng sambal dengan ayam kari sehinggalah pasta capellini (angel hair) ulam. Anda boleh memilih sama ada mahukan air selasih pandan berais atau coke, dan pencuci mulut aiskrim vanilla ataupun puding sagu.

Makanan di atas diberi nama Sup Nasi ABC dan Nasi Goreng Ulam.

Alamat: 73, Jalan SS21/1A, Damansara Utama, Petaling Jaya.
Facebook: Fat Spoon Cafe

Tappers sudah berada di pasaran Malaysia buat beberapa tahun, tapi tahukah anda mereka juga menawarkan set makan tengahari? Ye, sebanyak 16 set makanan tengahari! Set ini didatangkan dengan makanan utama dan minuman seperti limau madu, teh limau, jus limau atau goo leng ping. Set yang paling murah ialah nasi gulai ayam dan nasi ayam merah! Makanan ini hanya ditawarkan dari 11 pagi sehingga 2.30 petang.

Lokasi: Jaya One, Cap Square, Bangsar South, Setiawalk, Setia Alam, Setapak and Cyberjaya
Laman Web: Tappers

Sekiranya anda menggemari Hainanese Chicken Chops, inilah tempatnya kerana mereka adalah pakar di dalam makanan hainanese western. Malah jika anda bekerja di Damansara Perdana, anda patut mencuba tempat ini. Pada harga bermula RM13.90, semua set makan tengahari dihidangkan dengan teh ‘o’ ais limau dan pencuci mulut! Ini adalah contoh makanan yang ditawarkan:

Lokasi: Empire Damansara
Facebook: The Gravy Factory

Value set lunch at #coffeesociete with multiple caffeine fixes #shiftworker #cappuccino #latte #flatwhite

A photo posted by K Koid (@koidkl) on Jul 30, 2014 at 9:49pm PDT

Sekiranya anda adalah peminat kopi tegar, dan tidak dapat makan tengahari tanpa kopi, anda patut mencuba set tengahari Coffee Societe. Pada harga RM10, anda akan mendapat satu set utama dan secawan kopi pilihan anda. Tidak kira sama ada cappucino ais atau espresso, anda bebas memilihnya. Hebat, kan? Mereka juga menawarkan nasi seperti di bawah, coolkan?

Alamat: Publika, Block D4, Level G3, Unit 3A, Jalan Dutamas 1, Solaris Dutamas, Kuala Lumpur
Facebook: CoffeeSociete


Kenali Steve Wozniak, Pengasas Bersama Serta Pencipta Terawal Produk Apple

Sehingga kini, Apple merupakan jenama pilihan orang ramai. Bagi peminat setia Apple, jenama ini mempunyai kelas tersendiri berbanding jenama lain. Akan tetapi tahukah anda selain Steve Jobs, terdapat beberapa watak lain yang terlibat terus dalam pembangunan syarikat Apple.

Antaranya adalah Steve Wozniak. Pencipta dan pengaturcara yang mengilhamkan computer Apple Bersama Ronald Wayne. Wozniak juga membina model computer seterusnya iaitu Apple II yang menjadikan syarikat mereka terus menjadi peneraju dalam microcomputing.

Berkahwin dengan Jannet Hill, Wozniak merupakan anak kepada jurutera di Lockheed Martin dan sangat obses dengan rekacipta elektronik sewaktu kecil. Di zaman universiti, beliau bertemu dengan Steve Jobs buat kali pertama. Selepas berhenti di Hewlett & Packard, beliau memfokuskan membangunkan Apple selaku pembangun computer manakala Steve Jobs menguruskan pemasaran.

Selepas Apple disenaraikan di pasaran saham Amerika Syarikat, Wozniak meletakkan jawatan di Apple dan meneruskan impian beliau sebagai seorang programmer. Selain itu, Wozniak turut menubuhkan beberapa startup tech sehingga berjaya digelar jurutera paling kreatif di Silicon Valley.

Pada tahun 1990, Wozniak bersama Mitchell Kapor menubuhkan organisasi menyediakan bantuan guaman untuk hackers. Sebuah autobiografi ditulis oleh beliau bertajuk, “From Computer Geek to Cult Icon: How I Invented the Personal Computer, Co-Founded Apple, and Had Fun Doing It”. Kini, beliau meneruskan minat sebagai chief scientist.

Yang lebih menarik tentang Wozniak, beliau adakalanya suka mengkritik rakan dan syarikat lamanya iaitu Apple. Baru baru, Wozniak mengeluarkan kenyataan dalam Cnet tentang monopoli syarikat besar dalam industry iaitu Apple, Amazon dan Microsoft.

Kata beliau lagi, beliau sangat berharap Apple berpecah mengikut beberapa division syarikat sejak dulu lagi. Beliau juga mengecam syarikat teknologi yang menggunakan voice assistant seperti Amazon’s Alexa dan Siri.

Walau bagaimanapun, Wozniak tetap suka kepada tech startup yang mencuba perkara baru, menyediakan solusi untuk masyarakat dunia. Jika anda ingin mendapatkan buku tentang seorang lagi partner dalam Apple iaitu, Jony Ive, boleh terus tekan di sini.


Kenali Setiap Watak ‘Suicide Squad’ Menerusi Video Biografi Mereka Ini

Pejam celik dah nak masuk bulan Ogos. Suicide Squad akan menemui anda 5 Ogos 2016 ini. Tak sabarnya! Jom lihat setiap video di bawah. Ini adalah pengenalan bagi setiap watak yang akan muncul dalam filem Suicide Squad ini nanti.

Setelah filem ini terpaksa  reshoot untuk beberapa adegan dalam filem ini, harap-harap filem ini dapat hidup dengan promo yang dibuat hebat untuknya. Lihat setiap video di bawah, mana satu watak kegemaran anda? Bagi saya, semestinya Harley Quinn!


Kenali Suku Kulung, Pemburu Madu Ekstrim Di Gunung Himalaya

Tidak hanya miliki keindahan panorama yang mengagumkan, Gunung Himalaya turut merupakan pusat terkumpulnya hasil madu yang paling besar di dunia. Di Nepal, memburu madu di kaki gunung Himalaya merupakan salah satu cara yang dilakukan oleh suku kaum Kulung sebagai sumber pendapatan.

Pemburuan madu ini akan dilakukan pada setiap dua tahun sekali. Menariknya tentang suku Kulung, mereka adalah satu-satunya kaum yang ada di Nepal yang sanggup mengadai nyawa memanjat tebing Himalaya yang tinggi serta curam untuk mendapatkan madu dari sarang-sarang lebah yang tergantung di atasnya.

Umpama menatang nyawa sendiri, tradisi mengumpul madu dengan memanjat tebing Himalaya yang tinggi serta curam ini sebenarnya sudah dilakukan sejak ratusan tahun dahulu lagi. Menurut kaum Kulung, pemburuan madu dengan cara sebegini merupakan aktiviti turun-temurun dari nenek moyang mereka.

Dalam proses untuk mendapatkan madu, kaum Kulung masih menggunakan kaedah tradisional iaitu dengan berpaut pada tali lalu menjolok sarang lebah menggunakan batang buluh yang dipanggil ‘tangos’. Menceroboh sarang lebah paling besar di dunia ini bukanlah perkara mudah, mereka bukan sahaja berhadapan risiko jatuh dari tebing yang tinggi malah bakal menerima serangan daripada jutaan lebah dan mungkin boleh membawa maut.

Oleh itu, apa yang mereka lakukan terlebih dahulu adalah mengumpul daun-daun kering kemudian membakarnya. Asap hasil daripada pembakaran tersebut akan menyebabkan lebah-lebah lari meninggalkan sarangnya. Maka, pada waktu inilah para pemburu madu yang ekstrim ini mencuri hasilnya.

Namun di sebalik kepakaran memburu madu yang dimiliki kaum Kulung, mereka kini dijadikan sebagai sebahagian daripada inisiatif pihak pemerintah Nepal untuk menarik pelancong ke negara ini.

Teknik dan kaedah pemburuan madu yang merbahaya ini dijual sebagai tontonan yang eksotik kepada pelancong dengan bayaran mencecah 1,000 USD. Bukan itu sahaja, hasil buruan madu ini turut dieksport ke negara China, Jepun dan Korea secara besar-besaran. Buat pengetahuan anda, madu dari pergunungan Himalaya ini sering digunakan sebagai bahan di dalam ubat-ubatan tradisional di China dan Jepun.

Bagi kaum Kulung pula, setiap hasil pemburuan madu akan dibahagikan sama rata kepada penduduk kampung. Kebiasaannya pada musim luruh mereka mampu menghasilkan kira-kira 200 liter madu, manakala pada musim bunga pula boleh mencapai sehingga 800 liter madu.

BACA JUGA: Keunikan Suku Leher Panjang, Kaum Terbuang Yang ‘Dijual’ Thailand


Kenali Truffle, Antara Bahan Makanan Termahal Di Dunia

Tahukah anda bahawa truffle adalah antara makanan termahal di dunia? Terdapat 2 jenis warna truffle iaitu hitam dan putih. Truffle putih mempunyai nilai yang tinggi berbanding truffle hitam.

Truffle putih berharga sekitar USD3,600 (RM16,000) setiap 0.4 gram. Kalau 1 kilogram berapa tu? Fuh banyak tu! Harga termahal pernah dilelongkan bernilai USD330,000 (hampir RM1.5juta) untuk 1 gram yang terletak di Macau.

Ia mempunyai bau dan rasa yang sangat kuat dan unik. Restoran-restoran terkenal menggunakan truffle dalam sajian seperti pasta, burger, telur dadar, pencuci mulut dan banyak lagi.

Contohnya, Chez Bruno, dianugerahi sebagai restoran truffle yang paling menakjubkan di seluruh dunia. Ia terletak di Lorgue, France.

Hirisan kecil pun cukup untuk membangkitkan rasa serta bau yang unik terhadap hidangan tersebut. Tidak hairanlah hidangan pun mahal dan orang-orang kaya sahaja mampu makan.

Truffle, sejenis kulat tumbuh di bawah tanah. Dalam bentuk saintik, pokok dan truffle tumbuh secara “mutual”-saling memerlukan.

Pokok membekalkan nutrien kepada truffle dalam bentuk gula hasil daripada cahaya matahari. Begitu juga truffle menyalurkan nutrien dari bawah tanah kepada pokok tersebut. Ia membiak sekitar akar-akar pokok Beech, Poplar dan Oak.

Bacaan pH tanah paling ideal adalah di antara 8 hingga 8.3. Ia juga membesar dengan baik dalam iklim sederhana tanpa perubahan suhu yang melampau.

Musim salji menjadi pilihan segelintir peladang kerana salji bertindak sebagai penebat semula jadi terhadap tanah justeru mengekalkan suhu truffle.

2. Peladang memerlukan bantuan anjing untuk menuai truffle.

Anjing mempunyai deria menghidu yang sensitif jika dibandingkan dengan manusia. Anjing dapat mengesan bau truffle dari jarak jauh lalu menggalinya di bawah tanah. Sisa-sisa spora truffle yang tertinggal akan terus membiak.

Oleh kerana ia mengambil masa yang panjang untuk tumbuh membuatkan kuantitinya sedikit di pasaran tetapi ada permintaan, sekaligus menyebabkan harga truffle mahal.

Kebanyakkan truffle dipasarkan dalam pasaran gelap atau dikenali sebagai “black market”. Orang sanggup mencuri truffle. Hasil curian dijual semula di pasaran gelap. Identiti penjual dan pembeli tidak diketahui. Aktiviti tersebut diteruskan sehingga hari ini.

Negara pengeluaran truffle yang paling popular ialah Perancis, diikuti oleh China, Amerika, Chile dan New Zealand.

Video di bawah ini menunjukkan truffle dicari oleh anjing:

Baca: Ini Pengedar Cendawan Dan Truffle Termuda Di New York, Beroperasi Hanya Menggunakan Van Putih Tanpa Tanda


Kenali Ulat Parasit ‘Botfly’ Yang Hidup Menumpang Di Dalam Kulit Anda

Pernahkah anda melihat atau mendengar spesies ulat yang hidup di dalam kulit manusia mahupun binatang? Ulat tersebut dikenali sebagai Human Botfly.

Lalat Botfly ini merupakan sejenis lalat kecil dan berbulu yang terdapat di Amerika Tengah dan Selatan. Ketika dalam fasa larva, ia merupakan parasit yang sangat ditakuti oleh haiwan dan manusia di rantau itu.

Sebelum menjadi larva, telur-telur serangga ini dipindahkan ke dalam kulit manusia melalui liang roma. Dari situlah bermulanya kehidupan telur-telur Human Botfly ini sebelum menjadi larva. Larva ini dikatakan boleh hidup dimana-mana bahagian manusia seperti kaki, tangan dan telinga.

Persoalannya bagaimana telur-telur ini boleh disebarkan ke dalam kulit manusia? Telur-telur seranga ini biasanya disebarkan oleh serangga-serangga lain seperti nyamuk, lalat muscoid dan kutu. Serangga seperti nyamuk biasanya akan ditangkap oleh botfly betina semasa terbang dan kemudian bertelur di permukaan nyamuk itu.

Nyamuk ini kemudiannya akan melakukan rutin harianya iaitu menghisap darah. Dengan cara ini telur-telur botlfy dipindahkan ke dalam kulit manusia. Larva ini kemudiannya akan menggali lubang ke dalam kulit tuan rumah baru mereka melalui luka gigitan nyamuk atau folikel rambut. Larva akan hidup di dalam kulit perumah sehingga 12 minggu dan akan membesar.

Larva-larva ini hidup di dalam kulit manusia dengan menghisap darah dan memakan tisu-tisu badan. Mangsa akan berasa seperti digigit ketika larva-larva ini sedang makan. Lubang yang didiami larva ini kelihatan seperti jerawat atau bisul membuatkan manusia sering terlepas pandang.

Selepas 30 hari, larva ini akan merangkak keluar daripada kulit mangsa dan menjadi kepompong di dalam tanah, sehingga mereka keluar sebagai botfly dewasa dan kitaran ini akan berulang lagi.

Bagaimana terjadinya Larva Botfly😰🤢🥵 pic.twitter.com/rhmntt6lN2

— Shakina Ismail🌻 (@schasprouse) October 24, 2019

Untuk membuang larva ini agak sukar kerana di sekeliling badannya mempunyai cangkuk yang dilekatkan di tisu-tisu badan manusia. Salah satu cara ialah dengan meletakkan daging mentah di permukaan lubang larva tersebut menyebabkan ian sukar bernafas lalu larva ini akan berpindah ke dalam daging mentah tersebut.

Kaedah kedua adalah dengan menggunakan khidmat doktor kerana mereka lebih arif dan pakar. Ini kerana, larva ini boleh meletup dan saki-bakinya boleh menjadi jangkitan.

Pencegahan yang paling berkesan adalah agak mudah dan senang. Semasa berkunjung ke Amerika Tengah dan Selatan, anda perlu menyapukan krim penghalau serangga dan memakai pakaian perlindungan untuk mengelakkan digigit oleh nyamuk atau kutu.

Ketahui bagaimana bubuk jawa mampu menghilangkan penyakit gout. Klik pautan di bawah untuk bacaan lanjut.

Bagaimana Bubuk Jawa Mampu Menghilangkan Penyakit Gout Saya

Konsep Imuniti Dan Penggunaan Vaksin Menurut Pandangan Doktor Pakar Yang Anda Patut Tahu


Kenali Virus Nipah Yang Membunuh Anak 12 Tahun Di India

Negara India kini sedang bergelut dengan wabak COVID-19. Namun ditengah-tengah kacau bilau ini, The Washington Post melaporkan bahawa terjadi satu kematian seorang budak lelaki berusia 12 tahun yang dijangkiti wabak Nipah di Kozhikode, Kerala, India. Kedatangan wabak ini menambah ketakutan umum yang sedang dilanda gelombang ketiga coronavirus.

Wabak Nipah ini tidak menular seperti COVID-19, tetapi ia mempunyai keupayaan untuk membunuh sesiapa yang menjangkitinya. Setakat ini, jabatan kesihatan di India melaporkan telah menjejaki 158 orang, di mana 20 dari mereka termasuk dalam kategori berisiko tinggi.

Untuk anda yang tidak tahu. Nipah adalah virus zoonosis, yang bermaksud ia tidak dapat terbang dengan sendirinya. Ia biasanya disebarkan dari haiwan ke manusia. Haiwan yang biasanya dijangkiti virus Nipah adalah kelawar dan babi, lapor pinkvilla.com.

Tarun Sahni, Pakar Perubatan Dalaman, Indraprastha Apollo Hospitals, New Delhi berkata bahawa, “Sesiapa yang mungkin terkena babi atau kelawar kemungkinan besar akan terdedah.”

Manakala bagi tanda dan gejalanya pula. Ia mempunyai gejala yang lebih kurang seperti COVID-19. Iaitu batuk, hidung berair, demam dan mudah letih. Difahamkan, tahap perkembangan wabak ini tinggi dan disebabkan itu beberapa individu yang terdedah kepada wabak ini mempunyai risiko. “Hampir 70 peratus orang mampu dijangkiti virus ini,” kata Dr. Sahni.

Untuk mencegah diri anda daripada terdedah kepada wabak ini, anda disarankan untuk kerap mencuci tangan. Sentiasa membersih buah atau sayur-sayuran yang anda beli di luar atau yang anda tanam sendiri. Dan yang paling penting, elak diri anda daripada berhubung dengan mereka yang sudah disahkan positif oleh doktor.

Wabak nipah ini juga dikatakan boleh menjangkiti sesiapa sahaja. “Mungkin hanya dengan masa kita dapat membuat kesimpulan seperti itu, tetapi terlalu awal untuk mengatakannya sekarang,” kata Sahni.

Seperti permulaan COVID-19, virus Nipah juga masih belum mempunyai vaksin yang mampu melawan wabak ini. Difahamkan bahawa terdapat beberapa ubat yang kini sedang diuji oleh pakar perubatan bagi mengetahui lebih mendalam mengenai tindak balas wabak ini.

“Tidak ada protokol yang ditetapkan untuk mengubati virus Nipah. Tidak ada data yang mencukupi untuknya. Oleh itu, satu-satunya barisan pertahanan yang kuat adalah mengikuti semua langkah berjaga-jaga dengan segala cara, “kata Sahni.

Untuk rekod, wabak Nipah dikenal pasti pada tahun 1998, ketika wabak ini berlaku di kalangan penternak babi di Malaysia. Bagaimanapun, tidak ada wabak baru yang dilaporkan di Malaysia sejak tahun itu.

Wabak virus Nipah juga ditemukan di Bangladesh antara tahun 2001 dan 2011, dengan 196 orang dilaporkan dijangkiti dan 150 orang mati akibat virus tersebut. Penyakit ini juga telah dikenal pasti secara berkala di timur India.

Nipah mampu jadi ancaman virus baharu, pernah dikesan di Malaysia pada tahun 1998. Klik pautan di bawah untuk membaca.

Nipah Mampu Jadi Ancaman Virus Baharu, Pernah Dikesan Di Malaysia Pada Tahun 1998

Mayat Mangsa COVID-19 Di India Mula Membusuk, Terbiar Di Tepi Sungai

Ribuan Orang Di India Disuntik Dengan Vaksin COVID-19 Palsu Berisi Air Garam


Kenali Wanita Di Sebalik Suara Siri Di Apple Iphone

Ramai pengguna Apple Iphone familiar dengan suara Siri sejak ia dilancarkan 4 Oktober 2011. Adakah anda tahu siapa pemilik asal suara Siri?

Dua tahun selepas pelancaran Siri, identiti suara asal Siri didedahkan oleh CNN pada 2013. Dia ialah Susan Bennett, soerang artis alih-suara (voice-over artist) di Amerika Syarikat. Dia telah mengakui suara Siri yang digunakan pada Apple Iphone untuk versi Amerika Syarikat adalah miliknya tetapi pihak Apple tidak mengesahkannya. Ia hanya disahkan oleh pakar forensik audio dan mereka yang pernah bekerja dengannya.

Sebenarnya Bennett tidak tahu suaranya digunakan untuk Siri kerana ia telah dirakamkan lebih awal sebelum Siri dilancarkan iaitu dalam tahun 2005. Dia hanya tahu tentang suaranya itu adalah Siri selepas seorang rakan menelefonnya.

Pada 2005, syarikat perisian ScanSoft mencari suara untuk satu projek baru dan berita itu sampai ke GM Voices yang menjalankan rakaman suara untuk teknologi automasi. Bennett dipilih dan ScanSoft menyukainya. Mereka memulakan rakaman pada Julai 2005 selama 4 jam setiap hari bagi membina suara untuk pangkalan data.

Pada Oktober 2005, ScanSoft dibeli dan dinamakan sebagai Nuance Communications iaitu syarikat yang diterima secara meluas telah menyediakan teknologi disebalik Siri kepada Apple.

Kisah selanjutnya boleh dibaca di laman web CNN: ‘I’m the original voice of Siri’ dan ‘Voice of Siri: How her life has changed’

LIKE dan FOLLOW Vocket di Facebook serta Instagram


Kenali Zara, Karakter Berbangsa Melayu Pertama Di Dalam Permainan ‘Nightstream’

Memasuki tahun ini, permainan mudah alih semakin mendapat tempat di hati pengguna. Tidak kira jurang umur, permainan mudah alih seolah berjaya mengisi masa lapang pengguna dengan baik.

Melihat kepada peningkatan trend permainan mudah alih, sekumpulan pembangun dari Malaysia telah memperkenalkan game terbaru iaitu Nightstream yang dilepaskan secara rasmi bermula 15 September 2018.

Berbincang mengenai permainan Nightstream, ia merupakan sebuah permainan genre arked dimana anda berpeluang memulakan permainan dengan larian tanpa batas serta mengelak daripada halangan.

Lebih mencabar, anda bukan sahaja bergerak pada haluan sahaja sepertimana permainan mudah alih yang lain malah, anda juga turut berpeluang berpaut pada dinding serta membuat putaran 360 darjah sekaligus membuatkan permainan ini tampil berbeza dengan game dengan genre yang sama.

Anda juga perlu mengutip point bagi meningkatkan lagi markah permainan anda. Selain itu, terdapat beberapa pilihan karakter yang boleh anda pilih melalui permainan ini.

Menariknya, bersempena dengan pelancaran permainan ini, pihak pembangunan turut memperkenalkan karakter pertama permainan ini iaitu Zara. Untuk pengetahuan anda, Zara merupakan seorang wanita yang berbangsa Melayu dan berhijab di dalam permainan ini. Difahamkan pengenalan Zara ini sekaligus bakal membuatkan para pengguna lebih dekat dengan permainan yang diperkenalkan.

Ikuti dengan lebih rapat mengenai game yang baru sahaja dilancarkan di Facebook dan juga laman web rasmi mereka kerana selepas ini lebih banyak karakter bakal diperkenalkan melalui game ini.

Buat anda yang berminat untuk mencuba permainan Nightstream, anda boleh memuat turun dengna klik disini untuk iOS dan klik disini untuk Android. Selamat mencuba!


Kenalkan Anak Erti Susah, Apa Saya Belajar Daripada Orang Jepun

1. Memang semua orang tak nak susah, tapi jangan sampai didik anak tak kenal erti susah.

2. Anak-anak dimanjakan dengan kereta, sampaikan tak kenal liabiliti ataupun harta.

3. Kita sayang anak tak berbelah bagi, ajari juga mereka untung dan rugi.

4. Jangan belikan anak apa sahaja, sampai lupa daratan dan bertambah manja.

5. Anak-anak dididik sejak awal usia rebung, tanamkan dalam diri mereka juga agar suka menabung.

6. Orang berjaya ramai bermula dari susah, sebab itu mereka beringat berbelanja tak ‘main belasah’.

7. Anak-anak juga adalah kawan, bezakan mereka antara kehendak dan keperluan.

8. Usah leka manjakan anak dengan motor, wang belanja mereka juga perlu dimonitor.

9. Walaupun kita kini sudah senang dan kaya, ajari anak ilmu kekayaan dan bukannya asyik bergaya.

10. Didiklah dan kenalkan anak erti susah, agar mereka beringat sebelum susah.

Gambar ini kenangan sewaktu musim sejuk yang lalu. Anak sulung saya baru bangun dari jatuh disebabkan permukaan salji yang agak licin.

Asalnya kami ingin menghantar anak-anak ke sekolah menaiki kereta. Ini kerana kami sedikit khuatir keselamatan mereka lebih-lebih lagi keadaan salji yang membeku dan licin.

Namun, teguran jiran Jepun di hadapan rumah menyebabkan hasrat kami terbantut. Beliau menegur kenapa tidak dibiarkan anak-anak berjalan kaki sendiri.

Di sini, anak-anak sejak daripada darjah 1 telah dilatih untuk berjalan kaki sendiri tanpa ditemani ke sekolah. Tiada konsep bas sekolah yang ambil dan jemput anak di hadapan pintu sekolah-sekolah Jepun.

Saya tidak nafikan faktor persekitaran juga sangat mempengaruhi. Namun, sikap tidak manjakan anak-anak sejak awal usia dan kenalkan anak-anak erti susah memang patut dipuji.

BACA: Kisah Pengemis OKU Yang Mahu Beli Baju Raya Untuk Anaknya


Lelaki Ini Abadikan Kenangan Kehamilan Kembar Isterinya Dengan Cara Yang Sangat Unik

Apabila melihat video ini, kami turut teruja.

Seorang bapa telah mengambil inisiatif merakam pergerakan bayi didalam kandungan isterinya sewaktu hamil dari minggu 32 hingga minggu ke 35.

Apa yang lebih menarik, ianya adalah bayi kembar.

Mungkin idea ini juga boleh dilakukan oleh anda dan pasangan. Kami yakin anda pasti teruja melihat hasilnya.


5 Tempat Makan Menarik Yang Perlu Anda Cuba Jika Ke Sungai Petani, Kedah

Buat anda yang suka ‘food hunting’ mestilah tidak akan melepaskan peluang mencuba pelbagai restoran atau kedai baru walau dimana pun ia berada. Malah, pasti anda sanggup beratur semata-mata untuk mencuba makanan terkenal di sesuatu tempat itu.

Terbaharu, seorang pengguna Twitter @mohdiirfan telah berkongsi beberapa kedai makan yang anda boleh cuba jika berkunjung ke Sungai Petani, Kedah. Perkongsian tersebut telah meraih perhatian ramai.

Singgah sarapan sini best, banyak pilihan makanan. Antara yang kami rasa haritu lontong, mee kari, roti sambal & roti kukus kaya semua sedap. pic.twitter.com/NNY1LaV2Bf

Bagi anda yang tidak tahu mahu makan apa apabila berkunjung ke Sungai Petani, jom baca perkongsian ini sampai habis. Menerusi perkongsiannya, terdapat 5 tempat makan yang boleh anda cuba. Jom!

Memang kena dengan nama kedainya iaitu Rumah Sarapan, terdapat pelbagai jenis hidangan untuk sarapan boleh didapati di sini. Makanan yang telah kami cuba iaitu lontong, mee kari, roti sambal dan roti kukus kaya memang sedap.

Range harga untuk sotong buncit jahat antara 30 hingga 60 ringgit seekor bergantung pada saiz. Sotong dia terbaik tetapi sambal rasa seperti sambal nasi lemak. Malah, terdapat pelbagai pilihan lauk pauk di sini untuk anda cuba.

Kurang pandai ‘review’ kopi sebab bukan pencinta kopi tetapi rasanya sedap untuk tekak sendiri. Bagi pencinta kopi kenalah singgah untuk rasai sendiri. Paling utama, kedai kopi ini sangat instagrammable.

Harga premium sikit tapi rasa dia memang ‘mexican style’. Anda perlu cuba tacos trio sebab dapat 3 perisa ayam, daging dan kambing. Perisa dagingnya sama seperti di Beard Brothers tapi hadir dalam bentuk tacos.

Kalau waze area Pulau Sayak memang berderet kedai mee udang tapi tidak pasti yang mana satu betul sedap. Di sini, view sunset cantik dan kanak-kanak boleh bermain di tepi pantai tetapi sedikit sesak sebab ramai orang.

Tunggu apa lagi? Anda yang berada berdekatan Sungai Petani bolehlah singgah dan semoga senarai kedai ini bermanfaat untuk anda di luar sana.

Sementara itu, kami senaraikan beberapa tempat makan yang perlu anda cuba pada pautan di bawah ini.

5 Tempat Makan ‘Murah’ Dan Sedap Di Kota Damansara

6 Tempat Makan Yang Anda Perlu Cuba Jika Bercuti Di Sabah

Tidak Perlu Ke Thailand, Restoran Thai Di Ampang Ini Tawar Keunikan Hantar Makanan Guna Bot Laju


Kenangan Kasut Raya Lelong Wanita Ini Ketika Kecil Menyentuh Hati Ramai

Nota Editor: Kisah yang menyentuh hati ini diceritakan oleh Puan Nurul Ilyani binti Munsarikh, seorang usahawan. Selepas membelikan kasut untuk kedua-dua anaknya, Dhuha dan Dani, beliau teringat kenangan kasut raya ketika beliau kecil. Kasut raya lelong, bukan sekadar sepasang kasut raya tetapi menjadi kisah pedoman buat kita semua.

Tadi saya telah membeli kasut raya untuk Dhuha dan Dani. Untuk sepasang kasut biasa-biasa saja RM30 lebih. Semuanya sudah mahal. Kanak-kanak mana yang tidak rambang mata memilih. Melihat Dhuha yang sangat teruja memilih mengingatkan saya tentang zaman kanak-kanak saya.

Ketika itu, lagi seminggu hari lebaran tahun 1991. Saya darjah 1. Saya ada 3 orang adik di bawah saya. 5 orang kakak dan abang di atas saya. Kami sekeluarga orang yang susah. Hari raya adalah hari yang gembira bagi kami. Kami dapat merasa baju baru dan kasut baru setahun sekali. Kami masih mampu berhari raya walaupun tidak semewah orang lain. Untuk ibu bapa saya, hari raya hari yang paling gusar. Mereka menghitung belanja yang perlu mereka keluarkan.

Seingat saya, setiap tahun kakak saya (kini seorang doktor pakar kanak-kanak di Hospital Pakar An-Nur, Bangi), menggunakan biasiswanya membeli pakaian untuk 10 orang di rumah kami termasuk ibu bapa saya.

Petang itu, ayah saya kata mahu beli kasut raya untuk kami. Sebagai seorang kanak-kanak saya sangat teruja. Saya katakan pada ibu saya, saya mahukan warna merah. Mereka menggunakan benang mengukur kaki kami. Beberapa hari sebelum raya, saya dan rakan saya bercerita mengenai kasut raya masing-masing. Siap lukis-lukis lagi. Betapa saya menghargai kasut baru setahun sekali.

Pagi itu, pagi raya. Kami mengunjung sanak saudara. Saya begitu gembira menggayakannya. Sambil berjalan rumah ke rumah bersama keluarga saya. Hari panas terik. Saya lihat kasut saya menggelupas. Kasut menjadi buruk.

Saya sedikit kecewa tetapi tidak terluah. Semasa keluar daripada rumah seorang jiran, saya terserempak dengan rakan baik saya (saya pernah berkongsi cerita kasut raya). Rakan saya ini berasal daripada keluarga kaya. Saya mengerling kasutnya. Cantik. Ada bunga besar seperti yang diceritakannya.

Saya mahu menyarung kasut untuk pulang. Rakan saya itu baru datang. Tiba-tiba saya berasa malu. Kasut saya sudah kelihatan uzur. Dalam kekalutan, kakak ketiga saya (kini seorang guru di Serendah) menutup pandangan rakan saya dengan membelakangkannya. Membantu saya memakai kasut. Cepat-cepat menarik saya supaya jalan.

Dalam perjalanan, kakak saya berkata, “Kakak tahu, apa kamu rasa. Sebab itu kakak cover“. Saya meneruskan perjalanan dengan sedikit sayu. Saya tahu kasut itu kasut lelong yang dibeli oleh ayah saya. Itu yang paling mampu dibeli dan saya menerimanya. Untuk seorang kanak-kanak sekecil saya ketika itu, belum tahu erti SYUKUR.

Kini, saya mampu membeli kasut yang berjenama dan mahal-mahal. Ironinya, saya tidak mahu membelinya kerana setiap kali saya mahu berbelanja, terbayang anak-anak kecil yang miskin papa tidak mampu membeli kasut pun di hari raya. Anak saya, sudah pasti mereka tidak punya pengalaman seperti saya. Namun, mereka akan belajar betapa sukarnya mendapatkan sesuatu dalam hidup supaya mereka tahu erti SYUKUR.

BACA: Kisah Syukur Seorang Pakcik Yang Sudah Berkahwin 40 Tahun Tetapi Tiada Anak

BACA Lagi: Hidup Miskin Ketika Kecil Menjadikan Wanita Ini Bercita-Cita Besar Dan Travel Keliling Dunia

LIKE dan FOLLOW Vocket di Facebook serta Instagram


Kenangan Manis ‘Token Of Love’ Wanita Ini Bersama MAS Buat Kami Mahu Turut Lakukannya

Nota Editor: Kenangan manis bersama Malaysia Airline System (MAS) ini telah dikongsikan oleh Nor Alwani Abdul Wahab (Wani) sewaktu beliau terbang bersama MAS ke beberapa destinasi.

Seperti ramai yang telah tahu, MAS kini di bawah pengurusan dan penjenamaan baru bermula 1 September 2015. Buat MAS, inilah ‘tribute’ daripada Wani dan Vocket. Keep flying high Malaysia Airlines!

Ini kisah yang saya nak kongsikan. Sebuah kisah penghargaan, sebuah kisah kasih sayang, sebuah kisah suatu penghormatan.

Saya terpangggil menceritakan kisah ini untuk kita menghargai apa yang telah mereka buat kepada kita, kepada insan-insan yang gigih menaikkan nama Malaysia di mata dunia.

Walaupun pernah tersungkur dan rebah, tetapi mereka bangkit kembali demi sebuah maruah. Malaysia Airlines, nama yang begitu rapat dengan kita.

Saya bukan siapa-siapa di kalangan keluarga besar MAS. Saya hanya penumpang yang sering mendapat perkhidmatan mesra MAS, sama ada dalam urusan kerja atau persendirian, MAS tetap menjadi pilihan hati.

Idea dan inspirasi untuk membuat ‘token of love‘ ini saya dapat daripada seorang teman Facebook saya yang berkongsi coretan berkenaan perkara ini.

Saya pun terfikir “eh, aku selalu naik MAS, mereka layan punya la baik. Boleh juga buat some token of love kepada mereka – all the cabin crew. Ye la, sekarang ni musim yang sukar buat mereka. Jadi dengan sedikit pemberian ini mungkin inilah masanya untuk membuatkan mereka kembali tersenyum.”

Masa pertama kali buat token of love. Flight dari KL ke Bangkok

1st token of love saya buat masa flight ke Bangkok. Masa tu saya tunggu semua orang keluar. Sambil tu susun skrip nak cakap apa. Ye la, 1st time. Kot-kot dia orang tak terima malu jugak.

Last-last saya redah je bagi. Alhamdulillah mereka suka. Siap ambil gambar lagi lepas tu. Bila dah berjaya, ha… mula la gian nak buat lagi.

Seronok buat orang tersenyum. Biarlah melabur sikit, asalkan kebahagian tu ada. Seronok kan buat orang bahagia dan gembira.

Baca: Dramatik Chaos Datuk Bandar London Dan Krew Malaysia Airlines MH2 Dengan Penumpang Mabuk Dalam Penerbangan 13 Jam

Masa balik pula, saya bagi some sourvenier. Di balasnya kacang dekat 100 bungkus. Untung kawan-kawan yang join sekali. Dapat la habuan masing-masing sikit seorang.

Yang paling saya ingat masa flight ke Langkawi. Saya bagi token masa memula naik flight. Untung sebab dapat special treatment. Kejap-kejap datang borak. Kejap-kejap bagi kacang. Yang bestnya, captain siap buat special announcement;

“Hello good afternoon, this is your first officer Abd Rahman. we are the cabin crew of the flight today want to say thanks to a lady who give the sweetness token of love to us. We really appreciate it and keep flying with Malaysia Airlines”.

Gitulah lebih kurang. Walaupun orang tak kenal tapi muka merah la jugak menahan malu. As a change, macam biasa bekalan kacang dan pelbagai lagi snek.

Habuan atau return from the cabin crew bukanlah matlamat utama. Tetapi buat mereka gembira sudah cukup memberikan kepuasan kepada saya.

Ada di kalangan mereka yang mungkin ke tempat kerja tidak di hantar dan pulang tidak di sambut berbanding kita yang sering di temani dengan penuh sanak saudara ke mana-mana destinasi. So, senyuman mereka satu kepuasan maksimum bagi saya.

Masing-masing ada cara untuk menghargai dan hanya ini yang saya mampu lakukan untuk menunjukkan rasa penghargaan kepada mereka.

Mereka sedang melalui saat-saat sukar dan getir. Mereka memerlukan kita untuk bersama-sama mengharunginya.

Kad dari MAS tu masa saya dan rakan saya balik dari Perth ke KLIA. Kad ni memang saya sayang betul sampai buat frame gantung kat opis.

MAS, tiada siapa yang pernah menerbangkan jalur gemilang di awan biru lebih lama darimu. Ke mana-mana destinasi dunia kau jugalah yang kami cari.

Melihatmu di samping nama-nama gah antarabangsa, kagum di dalam hati tetap ada. Menemui kelibatmu, seperti sudah melihat wajah ibu dan ayah melambai pulang. Kau telah pergi jauh.

Terima kasih untuk selamanya. Jangan pernah tunduk tetapi teruslah berlari hingga ke hujungnya. Thank you MAS… MH – Malaysian Heart

Friends, let spread the love in the sky.
Nor Alwani Abd Wahab

Baca lagi: Sajak Ucapan Selamat Daripada Seorang Warga Kerja Malaysia Airlines

LIKE dan FOLLOW Vocket di Facebook serta Instagram


Bekas Petugas Tabung Haji Berkongsi Kenangan Manis Bersama Sultan Johor Di Mekah

Nota Editor: Kisah menarik berikut telah dikongsikan oleh Lutfi Lokman sewaktu beliau berkhidmat dengan Tabung Haji Travel di Jeddah. Kami kongsikan semula di sini dengan izin daripada penulis asal.

Suatu masa dahulu pada bulan April 2010, saya ditugaskan untuk menyambut rombongan DYMM Sultan Ibrahim Ibni Almarhum Sultan Iskandar yang tiba di Hotel Intercontinental Dar Tawhid, Makkah untuk tujuan menunaikan ibadah umrah.

Tugas saya hanyalah memberikan minuman sahaja. Ketika itu, saya bertugas sebagai salah seorang staff Tabung Haji Travel di Jeddah.

Bos saya pada masa itu sangat terrer. Dia pulang ke Malaysia, tapi dia dah lengkapkan segala jadual, bilik, kelengkapan, aturan dan tinggalkan kami dalam tugas pertama seumur hidup saya menjaga VVIP.

Segala pesanan beliau telah saya ingati dengan baik. Antara pesanan beliau adalah, ketika Tuanku usai tawaf, hulurkan air kerana mungkin Tuanku kepenatan dan keletihan. Itu adalah personal touch pertama yang saya belajar daripada beliau. Small thing, tapi Big thing.

Saya masih ingat, Tuanku ucap terima kasih kepada saya sambil meneguk air zamzam yang sejuk fresh mengalir daripada telaga zamzam. Kami berada berhampiran dengan multazam.

Sejak dari itu, sejarah saya dengan negeri Johor telah bermula. Walaupun saya baru 2 kali sahaja ke negeri Johor sepanjang hidup saya, tapi berbual dengan Baginda, saya dapat merasakan sedang melihat negeri Johor betul-betul berada di hadapan saya.

Pagi yang hening, Tuanku panggil saya menghadap masuk ke dalam bilik santapan Baginda. Wajah Baginda menunjukkan tanda kerisauan melihatkan makanan yang dihidangkan sepanjang-panjang meja santapan.

“Ini siapa nak makan?” Soal Baginda kepada saya.

Saya sudah pucat dan saya dapat merasakan kaki dan jari tangan saya sudah mulai sejuk.

Err..Err.. Tuanku dan keluarga. Err.. Err.. Saya, Eh. Patik pun tak tahu. Patik.. Saya.. Patik keluar dulu ya. Ampun Tuanku.

Itu perkataan yang paling formal boleh saya keluarkan di hadapan Baginda.

Membazir ni. Makanlah. Mana habis saya nak makan semua ni. Duduklah dulu. Kita berkenalan. Saya tak kenal lagi kamu. Nama siapa?

Bermula dari itu, kami bertukar-tukar cerita dan saya asyik cerita pasal kamera saya sehinggalah saat Baginda panggil saya professor kerana berjaya menghidupkan internet dengan WiFi hotel pada iPad Baginda!

Saya tidak kenal Baginda dengan begitu rapat. Namun, banyak nasihat yang Baginda telah berikan kepada saya dalam hidup. Baginda begitu ‘tak kisah’ dengan siapa saya. Berbual seolah-olah saya rakannya.

Baginda juga menasihati saya dalam berbisnes, kita hendaklah mengetahui semua perkara dari sekecil-kecilnya sehingga sebesar-besar operasi perniagaan kita. Jika tidak, kita akan senang ditipu dan dipermainkan.

Sejujurnya, saya ingin bertemu lagi dengan Baginda kerana ada amanah yang ingin saya sampaikan setelah diamanahkan satu kerja kepada saya. Namun, saya masih belum berpeluang untuk bertemu dengan Baginda.

Baca lagi: Sultan Johor Buktikan Baginda Seorang Yang Sempoi Dan Mesra Rakyat

LIKE dan FOLLOW Vocket di Facebook serta Instagram


33 Kenangan Manis Zaman Sekolah. #9 Dan #10 Paling Lejen

Zaman sekolah merupakan antara kenangan manis yang diingati ramai.

Inilah zaman di mana anda menghabiskan hampir sepanjang hari di sekolah. Juga inilah zaman anda banyak mencipta kenangan pahit manis bersama kawan-kawan.

Kami bawakan 33 kenangan manis zaman sekolah yang dilalui oleh ramai pelajar sekolah, termasuk kami.

1. Sebelum SPM : “Kita jumpa lepas SPM, ok?”. Lepas SPM:  Semua dah hilang

2. Setiap tahun sekolah hantar surat jemputan perjumpaan PIBG. Setiap tahun juga 95% ibu bapa tak hadir perjumpaan

3. Pelajar : “Cikgu, nak gi tandas”. Tawaf satu sekolah – dari kelas ke kantin, padang, koperasi dan akhirnya baru jumpa tandas.

4. Dapat keputusan periksa teruk. Ibu bapa : “mana keputusan periksa?”
Anda : “Cikgu tak bagi lagi”

5. Sekolah rendah : Ketua kelas tulis nama dan kesalahan di papan putih kat depan.

Sekolah menengah : Ketua kelas buat bising

6. Mak ayah marah
Anda: *Diam*
Mak ayah: “Kenapa diam? Jawab la!”
Anda : *jawab*
Mak ayah: “Eh dah pandai menjawab ye sekarang!”

7. Cara kita berbelanja masa di sekolah :
40% – Kantin
30% – Kedai buku sekolah
20% – Makanan ringan
10% – Kawan ‘pinjam’ sampai sekarang tak bayar balik

8. Selalu minta ‘markah kesian’dengan cikgu

9. 100 meter lumba lari = tak boleh. Lari daripada pengawas/guru disiplin = boleh

10. Lompat tinggi = tak lepas. Panjat pagar = lepas

11. Kutuk orang lain = okay. Masa kena kutuk balik = merajuk

12. Perhimpunan – rasa macam perhimpunan paling panjang, kena dengar ucapan yang langsung tak menarik dan membosankan

13. Ucapan pembuka kata guru besar : “Saya cuma nak ambil sedikit masa untuk berucap”. 30 minit kemudian – “sekian, terima kasih”

14. Pelajar : “Cikgu, soalan apa yang keluar dalam exam?”
Cikgu: “Eh mana boleh bagitau. Tapi bab ni sangat penting ye”

15. Ada 2 jenis merdeka, hanya di sekolah di Malaysia
– 31 Ogos
– Lepas habis paper akhir exam

16. PMR – Straight A’s.  Add Maths Tingkatan 4 :
Ujian bulanan 1 – Gagal
Periksa pertengahan tahun – Gagal
Ujian bulanan 2 – Gagal
Periksa akhir tahun – Gagal

17. Anda beli semua buku teks. Kawan-kawan : “Wuiiiishhhhh.. Anak orang kaya”

18. Bila buat homework, mesti siapkan homework cikgu garang dulu.

19. Alasan paling biasa bila homework tak siap – “lupa bawa buku, cikgu”

20. Berharap loceng kecemasan berbunyi bila kelas cikgu yang tak digemari.

21. “Spotcheck!” – cuba sedaya upaya sorok handfon di mana saja yang boleh, termasuk dalam baju dalam

22. Hari terbuka – hari paling di tunggu oleh guru dan ibu bapa, tapi hari paling ditakuti pelajar

23. Bola recycle – dari botol plastik dan tin air gas. Berebut sepak ramai-ramai.

24. Gossip paling kerap :
“Aku tak tau lah apa perasaan awek tu kat dia”
“Aku dengar dia lari ikut boyfriend dia”
“Aku rasa makmal sains tu berhantu lah”

25. Conteng meja sekolah, dan cikgu pula berkali-kali ulang ayat yang sama – “jangan conteng meja”

26. Suka pergi perpustakaan, bukan untuk membaca tapi sebab ada aircond yang sejuk

27. Ternanti-nanti loceng waktu balik berbunyi. Sebaik saja loceng bordering, terus terkam lari keluar tak peduli apa dah.

28. Cara cikgu pandang bila ingatkan cikgu dengan ayat ni – “cikgu, dah habis masa!”

29. Masa paling best bila cikgu cakap – “buat kerja sendiri”

30. Cepat-cepat tuck-in baju bila nampak cikgu disiplin 10 meter di depan.

31. Potong kuku sebelum perhimpunan sebab tak nak kena tangkap kerana “kuku panjang”

32. Hari pertama masuk kelas terus chop tempat paling belakang

33. Rasa tak puas hati bila cikgu pindahkan tempat dari duduk sebelah kawan ke tempat lain.

Dan kini, rasa rindu menjengah di hati bila teringat balik kenangan zaman sekolah kerana ia tak akan berulang lagi. Mungkin ada masanya terasa teruk dengan homework yang banyak, aktiviti koko dan kena study untuk SPM, tapi zaman sekolah adalah antara zaman paling manis dalam hidup.

Ada lagi yang kami tertinggal? Kongsikan kenangan manis anda di bahagian komen di bawah.


Kenapa Abah Bagi Duit Kepada Mama Dan Inilah Rahsia Disebaliknya

Dulu semasa anak kecil mereka selalu bertanya, mama banyak duit kenapa bila mama nak pergi kerja abah bagi duit.

Hari ini anak lelaki yang bertanya sudah remaja dan tak pernah bertanya lagi. Anak yang kecil pula bertanya.

Anak-anak lelaki mama yang dah remaja tu baca ni. Akan datang kamu pula ada isteri.

Duit makan yang abah bagi itu wajib abah bagi kepada mama setiap hari walaupun mama ada duit. Anak-anak pun tahu bukan banyak.

Kadang-kadang tak cukup pun beli air teh o ais limau kegemaran mama kat restoran Bismillah. Pernah hanya dapat RM2. Bukan kerana mama tidak ada duit, insyaAllah ada.

Tapi mama mahu abah selalu ingat tanggung jawabnya. Mama mahu abah dapat pahala, mama mahu rezeki abah lebih luas.

Keindahan setiap kali wang bertukar tangan pada pagi yang bening tidak dapat di gambarkan kesyahduannya terutama bila abah kata, “ini je yang ada”.

Yang penting setiap kali abah berikan duit jajan, meruntuhkan keegoan hati mama sebagai orang yang bergaji dan berduit sendiri.

Hari ini abah bagi RM5, syukur. Mudah-mudahan rezeki abah bertambah-tambah lagi. Duit tu cukup sampai petang sebab mama puasa hari ini.

Baca lagi: Lelaki Ini Berkata Beliau Tidak Mampu Menampung Isterinya, Dan Dia Betul


Kenapa Aku Nak Jadi Doktor?

Apabila doktor sendiri mempersoalkan kenapa nak jadi doktor, anda patut baca ini agar lebih memahami kerjaya mereka.

Kerjaya Doktor memang satu pekerjaan yang mulia dan dihormati masyarakat.

Namun, diri doktor itu sendiri perlu kuat untuk mengharungi tugas dan tanggungjawab yang berkaitan dengan status kesihatan seseorang dan juga nyawa.

Mereka juga berdepan dengan tanggapan dan harapan masyarakat.

Walaupun penuh ranjau dan berduri, pengakhirannya itu yang buat doktor terus bersemangat meneruskan perkhidmatannya kepada manusia sejagat.

Baca ini; kata-kata seorang doktor muda yang dimuatnaik di Facebook:

Lepas aku habis 1st posting idea gila keluar kononnya nak buat puisi . Dah masuk tahun ke dua and still survive. And nak share to my beloved adik2 yg akan masuk x lama lagi. HO life…togather we survive

Kenapa aku nak jadi doctor?
 Padahal
 pergi kerja sebelum matahari naik
 Lepas isyak baru ko reti nak balik
 Malam baru nak lelap mata dah pagi nak kena bangun balik

jadi doktor nak kena guna otak 24 jam
 Tak pandai nanti semua orang geram
 Time ward round memanjang jer diam
 Sampai habis posting mo specialist pun tak cam
 Silap haribulan “I extend u 3 month”
 Huhu bukan aku tak pandai cuma aku tak paham
 Kang pening plak diorang aku tanya macam 2
 Mujur ader jugak teman seperjuangan
 Huh macam nak nangis jer kadang2

Patient skang dah pandai demand
 Nak nak yang macam macam ragam
 Nak treatment yang bukan2
 Tu belum lagi yang suka bagi arahan
 ‘Doktor discharge note saya bila nak siapkan
 saya dok menunggu sampai nak pitam
 Pening aku nak melayan
 Tue belum lagi yang terlebih manja
 Nak dilayan macam raja
 Walhal dok 3rd class jer
 Habis orang di buat cam bibiknya
 Sakit jer sikit , di buat nya mengada2
 Custemor is a always right itu lah yg diorang selalu guna
 Sabar jer lah , nak buat camner

Jadi doktor katanya gaji tinggi
 Alahai jangan lah ko bermimpi di siang hari
 Cukup bulan kadang2 makan jer maggi
 Bayar itu ini , duit baki letak celah gigi
 Tapi duit kat mak bapak boleh juga aku bagi
 Adik beradik boleh gak aku belanja kfc
 Takper duit tu berkat duniawi dan ukhrawi
 Alhamdulillah…Syukur rezeki Ilahi

ehh kejap …ermm kenapa aku nak jadi doktor ?
 sebab…
 Hari2 ko balik mesti ader benda baru ko belajar
 Mo , Speclialist tak putus asa nak bagi ko pandai
 Kawan tak reti kedekut ilmu semuanya nak di ajar
 Misi2 selelu remind kalau kita tak sedar
 Kadang2 ajak makan bila dia nampak kita lapar

Happy bila nampak satu keluarga berkasih
 Sebab si ayah baru dapat satu lagi baby yang putih
 Si atuk hernia nya baru saja pulih
 Si adik baru saja boleh bertatih
 Patient tak putus2 ucap terima kasih
 Habis kedua2 tangan aku di raih
 Katanya maaf kalau dia buat aku letih
 Takpa , dah tugas aku seorang doktor pelatih
 Tak pasal2 senyum aku meleleh2


‘Kenapa Aku Tak Pernah Tahu?’ – Cina Beragama Hindu Sambut Thaipusam Tarik Perhatian Rakyat Malaysia

Malaysia adalah sebuah negara yang berbilang kaum dengan pelbagai agama. Jadi tidak terkejut sekiranya kita melihat beberapa orang daripada kaum lain meraikan perayaan agama tertentu, boleh jadi mereka juga adalah penganut agama tersebut.

Terbaharu, perayaan Thaipusam yang disambut oleh penganut agama Hindu telah berpusu-pusu berkunjung ke Batu Caves. Kebanyakan daripada penganutnya adalah berbangsa India.

There are approximately 15,000 Chinese Hindus in Malaysia pic.twitter.com/7ifXOJpX2T

Bagaimanapun, perayaan ini mempunyai keunikannya apabila ia juga disambut oleh bangsa Cina yang beragama Hindu. Dalam satu gambar yang tular di media sosial, kelihatan kaum Cina turut sama melakukan ritual agama Hindu pada perayaan Thaipusam.

Situasi ini sebenarnya membuatkan sebahagian daripada rakyat Malaysia terkejut kerana wujud kepelbagaan seperti ini di Malaysia. Boleh jadi sebelum ini kita tidak pernah ambil tahu atau langsung tidak tahu bahawa wujud bangsa lain yang menyambut perayaan Thaipusam.

Tak pernah nampak tapi tak pelik sebab Malaysia kan. Berbilang kaum. Kahwin campur apa, is normal

— ケイ• KEi  (@kigaoki_kei) February 4, 2023

If this true, they are the most ancient legacy we can have in Asia. It’s beautiful.

— Zeynep (@eskrimencair) February 5, 2023

that actually quite interesting , this age baru tau ada chinese hindu.

— theuglehpeppa (@theuglehpeppa) February 5, 2023

Thaipusam adalah perayaan penting bagi penganut Hindu. Ia disambut pada bulan Thai, bulan yang kesepuluh dalam kalendar Tamil untuk memperingati peristiwa Dewi Parvati memberikan anak lelakinya Lord Murugan lembing suci untuk menghapuskan kuasa jahat, Soorapadman.

Lebih sejuta penganut Hindu berkumpul setiap tahun di pelbagai kuil di seluruh negara untuk menyambut Thaipusam.

Perayaan ini berlangsung secara besar-besaran di Batu Caves. Penganut Hindu juga berkumpul di Kuil Balathandayuthapani atau Kuil Waterfall Hill di Pulau Pinang, Kuil Sri Subramaniya Swamy di Sungai Petani di Kedah, dan Kuil Sri Subramaniar Swamy di Ipoh di Perak.


Kenapa Anak Muda Gilakan Jam Pintar HUAWEI WATCH GT 2 Ni? Katanya Boleh Play Lagu Lagi!

Zaman sekarang ni, macam-macam kita boleh buat untuk kekal aktif. Contohnya berlari di taman, berbasikal dan ke gym untuk mendapatkan latihan profesional bersama jurulatih berpengalaman. Namun, tak ramai yang keep track dengan aktiviti kecergasan masing-masing kerana kurangnya pendedahan terhadap teknologi terkini. Memang rugi!

Bagi anda yang belum tahu, baru-baru ini HUAWEI telah melancarkan smartphone flagship terakhir mereka iaitu siri HUAWEI Mate 30. Ia mendapat pujian dan sambutan hangat gara-gara rekaan, prestasi dan keupayaan kameranya ketika mengambil gambar.

Bukan itu saja, ia juga dilengkapi fungsi kolaborasi multi-screen dan pengguna boleh menyambungkannya dengan jam pintar WATCH GT 2 yang mempunyai ketahanan bateri cukup lama, reka bentuk eksklusif dan fungsi bantuan sukan serta kesihatan pintar untuk membantu penggunanya kekal cergas.

Ramai orang pilih WATCH GT 2 ni sebab ada banyak tema tersedia di paparan utama untuk penggunanya sesuaikan mengikut senario. Malah, ciri paparan sentuh dan mod operasi butang yang ada turut membolehkan pengguna menyemak kadar degupan jantung, tekanan pada diri dan pergerakan setiap hari.

Menggabungkan kelebihan teknikal HUAWEI, WATCH GT 2 mampu memberi peringatan kepada penggunanya sekiranya jantung berdegup kencang atau rendah. Ia juga mampu menjalankan pemeriksaan premature beat dan ujian ketepuan oksigen darah.

Selain 15 mod sukan, terdapat juga beberapa mod gym dan pemantauan degupan jantung ketika berenang pada WATCH GT 2. Malah, ia juga mampu mengira bilangan langkah yang diambil setiap hari dan memainkan lagu ketika bersenam.

WATCH GT 2 menyokong sehingga 15 mod sukan, ini termasuklah 8 outdoor (berlari, berjalan, mendaki, berbasikal, trail running, open water dan triathlon) dan 7 indoor (berlari, berjalan, berbasikal, berenang, freedom training, elliptical machines dan rowing machines).

Cuma connect WATCH GT 2 dengan HUAWEI Mate 30 atau mana-mana telefon pintar yang menyokong aplikasi HUAWEI Health, anda boleh nikmati keseronokan bersenam sama ada indoor atau di gym. Senang kan?

Bagi anda yang sentiasa on-the-go, WATCH GT 2 ni memang sesuai sebab ia disertakan speaker dan microphone yang kalis air untuk setiap aktiviti kecergasan anda. Tak kiralah anda tengah berlari, berjalan atau mendaki, jawab panggilan dengan satu sentuh dari jam pintar, mudahnya!

WATCH GT 2 turut disertakan storan besar yang mampu menyimpan sehingga 500 lagu. Kalau anda install HUAWEI Music App dalam smartphone, anda boleh susun lagu pada jam dan buat playlist kegemaran!

Nak lagi best, sambungkan WATCH GT 2 dengan Bluetooth headset HUAWEI Freebuds 3, jadi anda boleh dengar lagu sambil berlari, bersenam dan berbasikal tanpa perlu membawa telefon!

Satu lagi inovasi hebat rekaan HUAWEI yang anda wajib ada iaitu HUAWEI X GENTLE MONSTER. Kaca mata keluaran HUAWEI ni bukan sebarang kaca mata, tapi membolehkan anda untuk menjawab panggilan dan bercakap lebih dari 2.5 jam untuk sekali charge. Hadir dengan bekas yang tersedia bateri di dalamnya, anda boleh charge kaca mata HUAWEI dan boleh berbual dengan rakan selama 8 jam!

Anda cuma perlu tap tepi bingkai kaca mata HUAWEI X GENTLE MONSTER untuk menjawab panggilan, lepas tu berbuallah dengan jelas melalui dua mic dan speaker di bahagian tepinya. Ia juga menyokong fungsi voice assistant tau!

Bila dah ada Watch GT 2, HUAWEI X GENTLE MONSTER dan HUAWEI Freebuds 3, anda kena ada HUAWEI Mate 30 Pro. Barulah lengkap ekosistem HUAWEI!

Kalau anda nak tahu, HUAWEI Mate 30 Pro adalah model pertama yang dihasilkan dengan cip siri Kirin 990 generasi baru dan terdapat juga model dengan versi baseband 5G Kirin 990 5G (hanya boleh didapati di China buat masa ini). Cip pemprosesan 7nm mampu mengendalikan pelbagai tugasan dari merakam video 4K HDR sehinggalah aplikasi AI.

Ia turut mempunyai ciri UFS 3.0 yang lebih pantas dan cekap berbanding generasi sebelumnya, namun kurang penggunaan kuasa yang menjimatkan bateri. Selain itu, antara muka EMUI 10 pada HUAWEI Mate 30 Pro yang memberikan paparan aplikasi terperinci, membolehkan pengguna melaraskan penggunaan kuasa optimum mengikut penggunaan aplikasi setiap hari.

Anda dah ada HUAWEI Mate 30 Pro, HUAWEI X GENTLE MONSTER, WATCH GT 2 dan HUAWEI Freebuds 3? Tahniah, anda dah memasuki ruang ekosistem terbaik dan paling dipercayai yang ditawarkan HUAWEI. Sekarang, anda hanya perlu “One Tap to Share” untuk memindahkan fail dari telefon ke komputer riba dengan mudah dan pantas! Bestnya!

Berikut adalah harga untuk setiap device yang disenaraikan di atas:

Tunggu apa lagi? Gaya hidup pintar bermula dari anda bersama HUAWEI. Untuk mengetahui lebih lanjut tentang HUAWEI Mate 30 Pro, HUAWEI X GENTLE MONSTER, WATCH GT 2 dan HUAWEI Freebuds 3 yang admin kongsikan tadi, layari laman web dan Facebook HUAWEI. Anda boleh klik di sini untuk mendapatkannya.

Ketahui lebih lanjut pengalaman masa akan datang dengan peranti terbaru HUAWEI Smart Life! Turut dikongsikan kejayaan model Mate 30 Pro yang berjaya dinobatkan kamera terbaik oleh DxOMark.

Rasai Pengalaman Masa Akan Datang Dengan Peranti Terbaru HUAWEI Smart Life!

Huawei Mate 30 Pro Berjaya Dinobatkan Kamera Terbaik Oleh DxOMark

Miliki ‘HUAWEI nova 5T’ Smartphone Paling Bergaya 2019 Esok


Kenapa Anda Dilarang Menggunakan Gambar Ini Sebagai ‘Meme’ Atau Bahan Jenaka?

Jenaka adalah salah satu cabang hiburan untuk kita menenangkan diri setelah seharian penat bekerja. Ia seolah salah satu cara meditasi yang dapat membantu kita untuk kekal fokus.

Namun, jenaka juga ada batasnya. Terutama sekali apabila ia melanggar keperibadian dan sensitiviti kita sebagai seorang manusia.

Terbaharu, melalui perkongsian yang dilakukan oleh Syed Mohamad Nazli bin Syed Ahmad Jamalullail, beliau telah meminta semua rakyat Malaysia untuk berhenti menggunakan gambar di atas sebagai bahan jenaka.

Dalam satu hantaran yang turut dikongsi oleh PU Rahmat Ikhsan, beliau menyatakan bahawa adalah tidak wajar untuk kita mengambil gambar seseorang lalu dijadikan bahan jenaka tanpa mengetahui kisah disebalik gambar tersebut.

“Gambar diatas ialah gambar kawan saya bernama Zulkifli bin Mohd Noor di Pondok Upeh, Balik Pulau, P.Pinang, kawan saya ini dirakam gambarnya menangis begitu sayu ketika menceritakan peristiwa Tsunami pada tahun 2004.

“Didalam tragedi itu saudara Zul kehilangan 5 anak-anaknya sekaligus termasuk anak tunggal lelaki dalam keluarganya semasa Tsunami membadai Pantai Pasir Panjang di Balik Pulau, Pulau Pinang,” katanya.

Dia turut mengingatkan agar kita tidak bertindak secara semberono dengan menggunakan gambar orang lain yang kita tidak tahu sejarah atau kisah disebalik gambar terbabit.

; Hentikan penggunaan sticker ini. Sebarkan…. pic.twitter.com/fq6Rm6Xwsj

Selain daripada PU Rahmat Ikhsan, beberapa netizen di media sosial lain turut mengingatkan orang ramai agar berhenti menggunakan gambar tersebut untuk dijadikan bahan jenaka.

Melalui laporan yang dikeluarkan oleh The Star, Zulkifli yang bekerja sebagai pemandu bas tinggal di Pantai Pasir Panjang, Balik Pulau, Pulau Pinang. Tempat di mana dia kehilangan lima anaknya pada tahun 2004 disebabkan tragedi Tsunami.

Lima anaknya yang terkorban ialah Siti Nurain, 17, Mohd. Shukri, 12, Siti Nur Shuhada, 10, Siti Nur Atikah, 9 dan Siti Suraya, 5. Manakala anaknya yang terselamat ialah Siti Fairuz, dan Siti Zulaikha.

“Ini adalah pertama kalinya dalam dua minggu saya membawa keluarga saya ke pantai.

“Kami tidak sering ke pantai, mungkin sekali atau dua kali sebulan, tetapi kerana itu adalah minggu terakhir cuti sekolah akhir tahun, saya memutuskan untuk membawa mereka ke sana.

“Saya masih ingat memegang lengan Zulaikha ketika buaiannya terjerat di antara dahan pokok sementara Fairuz memegang sebatang pokok ketika ombak besar melanda.

“Saya kadang-kadang mendengar jeritan anak-anak saya sebelum saya tidur dan ketika saya menghadapi perkara-perkara yang mengingatkan saya kepada mereka,” katanya, sambil menambah bahawa keluarganya tidak pernah menjejakkan kaki ke Pantai Pasir Panjang sejak tragedi 2004 itu.

Muka lelaki India dengan misai tebal sering jadi bahan jenaka, siapa sebenarnya dia? Klik pautan di bawah untuk membaca.

Muka Lelaki India Dengan Misai Tebal Sering Jadi Bahan Jenaka, Siapa Sebenarnya Dia?

Kisah Sebenar Lelaki ‘The Terminal’ Yang Terkandas Di Lapangan Terbang Selama 18 Tahun

Kenali John Carpenter, Seorang Ejen Dan Pemenang Pertama ‘Who Wants to Be a Millionaire’


Kenapa Anda Patut Tonton Zootopia Ketika Berasa ‘Down’

“Berhenti jelah, balik kampung tanam lobak.”

“Mana pernah keluarga kita buat begitu.”

“Bahaya tu, buat yang senang-senang jelah.”

“Saya tak peduli! Buat sahaja apa yg diarahkan.”

Melihat Judy Hopps, Si Arnab Comel yang tetap tekad mengejar impian walaupun berkali-kali dilemahkan semangat dan ditakut-takutkan… membuatkan saya tersenyum dan terdetik di hati…

“Macam biasa je situasi ni…”

Berlatar-belakang keluarga petani, Judy Hopps ingin menjadi seorang polis. Pastinya impiannya mendapat tentangan orang tuanya yang lebih suka dia menjadi petani untuk menyambung tradisi.

Dengan badan yang kecil, kekuatan fizikal pastinya bukan pilihan. Dia cuba dan dia tewas! Namun Judy Hopps tidak patah semangat. Dia tahu “kekuatan fizikal” bukan pilihannya.

Kali ini Judy Hoops ubah strategi. Dia bangkit dengan menggunakan kreativiti dan kecerdikan beliau untuk maju ke hadapan sehingga berjaya menjadi arnab pertama yang menjawat jawatan polis.

Hari pertama melapor diri di Bukit Aman Zootopia, rupa-rupanya rakan-rakan polisnya semuanya berbadan sasa! Pastinya rakan-rakan polis merendahkan dia, termasuk IGP Zootopia sekali. Semua rakan sekerja dapat tugasan yang hebat belaka, tugasan dia hanya cari kesalahan trafik!

Diberi sasaran 100 saman sehari, Judy Hopps menetapkan sasaran 200 saman sebelum tengah hari dan dia berjaya!

Dan selepas itulah kisahnya semakin menarik apabila dia bertemu Nick si musang yang licik yang cuba membeli aiskrim dengan ‘anak’ comelnya. Bermulalah kisah Judy Hopps dan Nick bekerjasama sehingga berjaya menyelesaikan kes paling ‘misteri’ di Zootopia!

Stop! Sudah tu!

Nanti jika saya cerita lebih, marah pula sahabat yang tidak menonton lagi.

Zootopia, walaupun kisahnya lucu dan menghiburkan.. ia penuh dengan mesej untuk kita tidak mengalah dan putus asa. Jika kita dah tetapkan impian kita, terus usaha sampai berjaya! Jalan terus!

Jika sahabat yang rasa down dengan dugaan dan cabaran, tontonlah Zootopia untuk “recharge” tenaga minda anda!


5 Tempat Makan ‘Murah’ Dan Sedap Di Kota Damansara

Bagi anda yang duduk berdekatan di Kota Damansara pasti sering mengalami masalah tidak tahu mahu makan apa. Pasti ada diantara anda juga yang tidak habis lagi menerokai kedai-kedai makan yang berada di sana.

Terbaharu, seorang pengguna Twitter @mimieyuzi telah berkongsi beberapa tempat makan yang murah dan sedap di Kota Damansara. Baca perkongsian beliau di bawah:

Ini senarai tempat makan ‘murah’ dan sedap di Kota Damansara, Petaling Jaya, Selangor. Ini adalah bebenang:

Kedai makan di The Food Boss ni memang terbaik. Bukan sahaja sedap, tetapi murah. 👍

A post shared by  Nur Syamimi Binti M.Yuzi (@mimieyuzi) on Sep 15, 2019 at 7:11am PDT

Kedai yang terletak di sebelah The Soru ini menawarkan anda makanan yang sedap dan murah. Terdapat makanan local dan juga western di sini. Paling penting harga sangat murah dan berpatutan.

Bagi siapa yang suka makan masakan Cina, inilah tempat yang patut anda pergi. Memang terbaik mee tarik dia. Malah, harga makanan hanya bermula RM8.50 dan anda dapat free flow air. Best kan?

Buat anda yang gemar makan makanan seafood, sinilah tempat makan yang anda harus pergi. Chili crab dan butter chicken di sini memang terangkat dan padu. Bagi anda yang tidak tahu dimana lokasi restoran ini, ia terletak berhampiran Sunway Giza.

A post shared by  Nur Syamimi Binti M.Yuzi (@mimieyuzi) on Dec 19, 2018 at 12:07am PST

Sebut sahaja The Soru mesti ramai yang tahu bahawa kedai ini hadir dengan menu western. Bukan sahaja berpatutan tetapi makanan dia memang sedap. Kalau datang bersama family atau kawan-kawan, trylah ‘the platter’. Memang berbaloi.

Boleh dikatakan kedai ini menjadi pilihan ramai kerana harganya yang murah. Kedai ini walaupun kecil tapi makanan dia sedap dan berbaloi. Terdapat pelbagai pilihan daripada western sehinggalah ke menu tempatan.

Adakah ada daripada list ini yang anda belum lagi mencuba? Semoga dengan perkongsian ini dapat membantu anda yang berada di sekitar Kota Damansara untuk membuat keputusan mahu makan di mana.

Tidak cukup dengan list-list yang dinyatakan? Di bawah kami listkan beberapa tempat makan lain yang anda boleh cuba.

5 Tempat Makan Dengan Set Tengahari Bawah RM15 Sekitar Kuala Lumpur

6 Tempat Makan Yang Anda Perlu Cuba Jika Bercuti Di Sabah

7 Tempat Makan Malam Dengan Pemandangan Menarik Hanya Di Lembah Klang


Kenapa Anda Perlu Singgah ‘Bundle’ Kasut Power Di Sebelah McDonald’s Bandar Baru Bangi

Disebabkan lapar pagi tadi, singgah sebentar di McDonalds Bandar Baru Bangi. Teringin nak makan set breakfast. Tiba-tiba perasan pula ada khemah di perkarangan tempat letak kereta di sebelah McDonalds ni. Terdetik hati untuk pergi tengok. Punya seronok hati sebab rupanya-rupanya di bawah bumbung khemah penuh lautan kasut!

Secara kasar, terdapat anggaran lebih 500 pasang kasut sedang yang dikelaskan mengikut gred dan jenama. Walaupun anda cuma ada bajet RM50, anda tetap boleh beli. Jadi anda boleh berbelanja ikut kemampuan. Setakat yang saya sempat servey, semuanya saiz untuk orang dewasa dan tiada kasut untuk kanak-kanak. Antara jenama yang ada adalah Nike, Puma, New Balance, Adidas, Dr.Martens, Diadora dan pelbagai lagi jenama dan jenis.

Paling saya geram sebab ada deretan kasut Red Wing vintage di bundle ini. Anda tahu kasut baharu Red Wing beharga ribuan ringgit. Di sini anda boleh beli dengan harga berpatutan bergantung pada kondisi.Saya lihat tadi ada beberapa model vintage Irish Setter ada di sini.

Tips saya untuk anda memilih di bundle ini ialah cari rekaan kasut yang paling rare. Tadi saya jumpa kasut New Balance yang dibuat khas untuk US Army. Saya terlepas pandang sekejap sahaja, dan kasut berkenaan sudah diambil orang. Kecewa sungguh saya tadi. Dua kasut ini menarik perhatian saya kerana ianya vintage dan satu lagi adalah kasut collaboration; Nike Air Revadarchi dan Puma X BWGH. Nasib baik kasut-kasut ini bukan saiz saya.

Jadi kalau anda tiada rancangan apa-apa hujung minggu ini dan nak cuci mata tengok kasut bundle, bolehlah ke McDonald’s Bandar Baru Bangi. Waktu operasinya? Bundle Global Rare Sneakers ini akan beroperasi selama 24 jam dari semalam hingga esok (Ahad). Kalau anda nak pilih semasa jam 2 pagi pun tak ada masalah. Ikut kesesuaian anda. Selamat menyelam!